FAQ - Rejs med Bonus\nOplever du forhold på din rejse, der ikke lever op til din forventning, beder vi dig om, at du hurtigst muligt kontakter Atlantis Rejsers personale på destinationen eller vores nødtelefon i Danmark. Hvis du venter med at reklamere, til du er kommet hjem, har vi desværre ingen mulighed for at afhjælpe fejl og mangler, ligesom du også mister retten til at påberåbe dig disse.\nHvis vi ikke kunne afhjælpe dine mangler undervejs på rejsen, skal du kontakte vores kundeserviceafdeling på kundeservice@rejsmedbonus.dk. Henvendelser vedrørende rejsebeviser, betaling, ændringer, priser eller bestilling bedes stillet på telefon 70 22 48 40 eller på mail@atlantisrejser.dk og vil ikke blive besvaret ved henvendelse til kundeservice.\nFor at vi kan behandle din henvendelse så hurtigt som muligt, skal henvendelsen indeholde dit billet/bookingnummer, skriftlig redegørelse af reklamationen samt en beskrivelse af de tiltag, der er gjort på rejsemålet for at afhælpe situationen. Kundeservice undersøger sagen med alle relevante parter, herunder eventuelt destinationspersonale og/eller andre involverede parter.\nI reklamationssager følger Atlantis Rejser altid gældende lovgivning og praksis på området. Hvis du ikke er enig i vores afgørelse, har du mulighed for at indbringe sagen hos Pakkerejse-Ankenævnet, Røjelskær 11, 3. sal, 2840 Holte, www.pakkerejseankenaevnet.dk, hvis din reklamation drejer sig om en pakkerejse (dvs. fly og hotel købt sammen). Drejer sagen sig om køb af kun flybillet, kan du evt. anke vores afgørelse til Forbrugerklagenævnet, Carl Jacobsens Vej 35, 2500 Valby, www.forbrug.dk\nDu kan også vælge at bringe din reklamation videre til den europæiske platform for online tvistløsning på http://ec.europa.eu/consumers/odr/. Her skal du angive Atlantis Rejser e-mailadresse kundeservice@rejsmedbonus.dk.\nOplysninger, som du giver os, når du bestiller en rejse eller opretter en rejseprofil hos os, fx online via hjemmesiden eller ved at kontakte vores salgsafdeling, herunder kontaktoplysninger (fornavn, mellemnavn(e), efternavn, adresse, telefonnummer, e-mailadresse og evt. stilling) og fødselsdato, CPR-nummer (til brug for visumansøgninger mv.), pasnummer, bankoplysninger, betalingskortoplysninger, oplysninger, som du giver os i forhold til dine særlige præferencer på rejsen (fx oplysninger om specialkost, behov for speciel assistance i forbindelse med handicap eller anden sygdom mv.), medlemskab af vores samarbejdspartneres foreninger, oplysninger, som du giver os omkring dine præferencer i forhold til markedsføring eller kommunikation, samt oplysninger, som du giver os, hvis du kontakter os med et spørgsmål for at indberette et problem, eller når du i øvrigt henvender dig til os i forbindelse med dit kundeforhold hos os.\nRejs med Bonus anvender cookies til følgende formål\nI de cookies, der anvendes af Rejs med Bonus, gemmes udelukkende pseudonyme oplysninger. Ved aktivering af en cookie tildeles denne et identifikationsnummer, og en tilordning af dine persondata til dette identifikationsnummer foretages ikke.\nRejs med Bonus betjener sig af enkelte annoncepartnere, som hjælper med at udforme internettilbuddet og websiderne, så de er mere interessante for dig. Derfor gemmes der ved et besøg på websiderne også cookies fra partnervirksomheder på din harddisk.\nI din browser kan du indstille, at cookies kun accepteres, hvis du giver samtykke til dem, og således forhindre en yderligere indsættelse af cookies i fremtiden. Hvis du kun vil acceptere cookies fra Rejs med Bonus, men ikke cookies fra vores tjenesteudbydere og partnere, kan du vælge indstillingen “Blokér cookies fra tredjepartsudbydere” i din browser. Som regel kan du i menubjælken i din webbrowser via hjælpefunktionen se, hvordan du afviser nye cookies, og frakoble cookies, som allerede er modtaget.\nRejs med Bonus bruger cookies fra Google (Universal) Analytics fra Google Inc. til at måle trafikken på og anvendelsen af vores website.\nBetingelserne regulerer aftaleforholdet mellem Global Travel Scandinavia ApS (i det følgende rejsearrangøren) og den rejsende (i det følgende den rejsende) som køber en pakkerejse. Aftalen indgås og gennemføres i overensstemmelse med Pakkerejseloven (Lov nr. 1666 af 26/12/2017 om Pakkerejser og Sammensatte Rejsearrangementer). Global Travel Scandinavia ApS omfatter varemærkerne Rejs med Bonus og Atlantis Rejser.\nBestemmelserne gælder for den kombination af rejseydelser, der betegnes en pakkerejse, jf. EU-direktiv 2015/2302. Se flere oplysninger om de centrale rettigheder efter EU-direktiv 2015/2302 her.\nRejsen er omfattet af alle EU-rettigheder for pakkerejser. Det indebærer bl.a., at Rejsearrangøren er ansvarlig for den korrekte levering af den samlede pakke rejse. Rejsearrangøren har desuden oprettet lovpligtig beskyttelse til at refundere dine betalinger og, hvis pakkerejsen omfatter transport, at sikre din hjemtransport i tilfælde af, at selskabet går konkurs eller bliver insolvent. Denne sikring sker via Rejsegarantifonden, Haldor Topsøes Allé 1, Bygning 91, 2800 Kgs. Lyngby.\nFor rejsen gælder i øvrigt nedenstående bestemmelser. Det med kursiv fremhævede er Rejsearrangørens afvigelser fra standardbestemmelserne fra DRF – Danmarks Rejsebureau Forening.\nDen rejsende accepterer rejsearrangørens tilbud telefonisk. Rejsearrangøren oplyser – inden den rejsende accepterer – den rejsende om relevante vilkår for aftalen, samt hvor den rejsende kan finde disse almindelige betingelser. De aftalte vilkår samt disse almindelige betingelser fremsendes til den rejsende, efter aftalen er indgået telefonisk.\nHovedbestilleren er den person, der bestiller rejsen og dermed den person, som indgår aftalen med rejsearrangøren. Alle ændringer samt evt. afbestilling skal ske af hovedbestilleren. Medrejsende, som ønsker at foretage en ændring i forhold til rejsen, skal således gøre dette via hovedbestilleren. Hovedbestilleren har ansvaret for at kunne kontaktes med vigtige oplysninger (f.eks. en flytidsændring) på den adresse, telefonnummer og mailadresse, som er oplyst til rejsearrangøren ved bestilling af rejsen.\nFremsendelse af rejsedokumenter samt anden korrespondance mellem den rejsende og rejsearrangøren, herunder men ikke begrænset til ændringer i pakkerejsen, foregår på den postadresse, e-mailadresse eller anden kontaktform, som den rejsende har gjort brug af i forbindelse med aftalens indgåelse.\nHvis den rejsende ikke modtager rejsedokumenterne straks efter indbetaling, skal den rejsende straks kontakte rejsearrangøren. Såfremt den rejsende har opgivet en e-mailadresse, skal den rejsende forinden tjekke spam-filtret.\nMed mindre andet er angivet, forudsætter rejsens pris to voksne i delt standardværelse. Udgifter til pas, visum, vaccinationer, forsikringer og lignende er, med mindre andet er anført, ikke omfattet af prisen, og ansvaret for disse påhviler den rejsende selv.\nMisligholder den rejsende sin del af aftalen for så vidt angår betaling, har rejsearrangøren ret til at annullere aftalen. I sådanne tilfælde har rejsearrangøren ret til betaling af det beløb, som den rejsende ville miste efter reglerne i afsnit 6.2., såfremt denne afbestilte rejsen på dagen for den manglende betaling\nVed bestilling af rejse med mere end 35 dage før afrejse indbetales et depositum på minimum 1.500 DKK per person senest tre dage efter modtagelsen af billet. Restbeløbet indbetales senest 35 dage før afrejse. Ved bestilling af rejse mellem 35 og 15 dage før afrejse forfalder betalingen senest tre hverdage efter modtagelse af bestilling. Ved bestilling med 14 dage eller mindre til afrejse skal hele beløbet være rejsearrangøren i hænde senest 48 timer efter modtagelse af billetten. Ved online-bestilling skal der som minimum betales depositum i forbindelse med bestillingen, ellers fremsendes ingen billet. Ved betaling bekræfter den rejsende at have læst og accepteret disse almindelige betingelser.\nVed bestilling af rejse med rutefly, hvor der er fleksible eller faste afrejsedatoer, skal rejsen betales ved bestillingen. Betaling skal foregå enten kontant eller ved onlinebetaling. Det er ikke muligt at betale via check eller girokort. Ved betaling bekræfter den rejsende at have læst og accepteret disse almindelige betingelser.\nRejser, der ikke rettidigt indbetales til rejsearrangøren, annulleres uden forudgående varsel.\n3. Afbestillings- og rejseforsikring:\nRejsearrangøren udbyder ikke afbestillings- og rejseforsikring, og den rejsende skal sikre sig en evt. afbestillingsforsikring, inden aftalen er endeligt indgået. Den rejsende anbefales at tegne en rejseforsikring samt at sikre sig, at forsikringen har den fornødne dækning.\nDen rejsende skal være i besiddelse af et gyldigt pas med minimum seks måneders gyldighed ved rejsens afslutning samt de for rejsens gennemførelse nødvendige dokumenter, herunder visa og bevis for påkrævede vaccinationer. Det påhviler endvidere den rejsende at orientere sig om eventuelle indrejseformaliteter forud for eller under selve rejsen.\nRejsearrangørens oplysninger om pas og visumkrav til den rejsende tager udgangspunkt i reglerne for danske statsborgere. Har den rejsende ikke dansk pas, eller har denne dobbelt statsborgerskab, skal den rejsende gøre rejsearrangøren opmærksom herpå, således at den rejsende kan få den korrekte rådgivning og vejledning, herunder henvisning til de relevante myndigheder. Se i denne sammenhæng blandt andet www.um.dk og www.ssi.dk.\nI de tilfælde, hvor den rejsende ikke kan nå rettidigt frem til den bestilte rejseydelse, skal den rejsende rette henvendelse til den pågældende leverandør og oplyse om det senere fremmøde. Hvis den rejsende ikke opnår en tilfredsstillende løsning med leverandøren, skal den rejsende kontakte rejsearrangøren. Ved den rejsendes manglende henvendelse til henholdsvis leverandøren og/eller rejsearrangøren vil reservationen blive annulleret af leverandøren, og den rejsende vil ikke kunne benytte reservationen eller få betalingen for den refunderet.\nDen rejsende skal have afsluttet et eventuelt check-in i overensstemmelse med de i rejseplanen eller ved anden tydelig anvisning oplyste tidspunkter og steder for seneste check-in på ud- og hjemrejsen. Den rejsende er ansvarlig for at gøre opmærksom på sig selv i check-in-køen, hvis den rejsende må forudse, at denne ikke kan nå at have afsluttet check-in inden for de oplyste tidspunkter.\nRejsearrangøren er ikke ansvarlig overfor offentlig myndighedsudøvelse herunder men ikke begrænset til politiets indgreb/handling over for den rejsende i forbindelse med den rejsendes upassende adfærd. Den rejsende er i sådanne situationer selv ansvarlig for de udgifter, som den rejsende eventuelt vil blive påført, ligesom den rejsende ikke kan gøre krav gældende overfor rejsearrangøren og heller ikke vil være berettiget til tilbagebetaling af pakkerejsens pris.\n5. Ændringer af den indgåede aftale:\nDen rejsende kan overdrage rejsen til en anden person mod et gebyr på DKK 500, hvis der er mere end 7 dage til afrejse. Meddelelse om overdragelse skal gives til rejsearrangøren på et varigt medium senest 7 dage inden rejsens påbegyndelse. Meddelelse efter dette tidspunkt medfører, at den rejsende mister retten til at overdrage pakkerejsen.\nStigning i brændstoftillæg: 50 DKK\nStigning i skatter og afgifter: 100 DKK\nAfregnet til valutakurs 3.00\nAfregnes en del af pakkerejsens pris i anden valuta end DKK, vil dette beløb eller dets andel af den samlede pris fremgå af fakturaen. Udenlandske valutaer, der anvendes til beregning af pakkerejsens pris, vil fremgå af fakturaen, med angivelse af valutabetegnelse, kursen for denne samt datoen for den fastsatte kurs.\nVed ændringer i rejsens pris underretter rejsearrangøren den rejsende om prisforhøjelser og prisnedsættelser. Underretningen skal ske på et varigt medium og senest 20 dage før afrejse. Prisen kan max. forhøjes med 8 % af pakkerejsens pris. Hvis forhøjelsen er mere end 8 % af pakkerejsens pris, vil den rejsende være berettiget til at hæve aftalen.\nHvis rejsearrangøren inden pakkerejsens påbegyndelse enten:\neller ikke kan levere bestemte ydelser, som den rejsende har anmodet om, og som rejsearrangøren har accepteret at levere,\neller hæver prisen på rejsen med mere end 8 %\nRejsearrangøren er forpligtet til uden unødig forsinkelse at rette henvendelse til den rejsende og oplyse om de væsentlige ændringer samt hvilken eventuel betydning, de måtte have for pakkerejsens pris.\nDen rejsende kan afbestille pakkerejsen inden pakkerejsens begyndelse efter nedenstående standardiserede afbestillingsvilkår, medmindre rejsearrangøren inden aftalens indgåelse skriftligt har oplyst, at afbestilling vil ske efter en individuel beregning af afbestillingsgebyret, svarende til pakkerejsen pris med fradrag af sparede omkostninger og eventuelle indtægter fra salg af de afbestilte rejseydelser.\nSker afbestilling med 35 dage eller mere før det i rejsedokumenterne anførte afgangstidspunkt, har rejsearrangøren ret til at beregne sig rejsens depositum.\nSker afbestilling mellem 35 og 20 dage før det i rejsedokumenterne anførte afgangstidspunkt, har rejsearrangøren ret til at beregne sig 60% af rejsens totalpris.\nSker afbestilling med mindre end 20 dage før afrejsen, har rejsearrangøren ret til at beregne sig den totale pris for rejsen i afbestillingsgebyr. Dette gør sig ligeledes gældende ved for sent fremmøde eller ved udeblivelse fra afrejsestedet.\nAnnullering skal meddeles rejsearrangøren hurtigst muligt. Herefter skal flybilletten returneres til rejsearrangøren. Såfremt der ikke er tegnet afbestillingsbeskyttelse, er rejsen normalt ikke refunderbar. Generelt, hvis rejsearrangøren ikke kan få refusion fra de forskellige tekniske arrangører, gælder reglen, at uanset tidspunktet før afrejse, ved for sent fremmøde eller ved udeblivelse fra afrejsestedet, er hele det indbetalte beløb tabt.\nFor at den rejsende kan afbestille uden at betale gebyr, skal de pågældende uundgåelige og ekstraordinære omstændigheder ud fra en objektiv vurdering gøre det umuligt at rejse sikkert til destinationen f.eks. på baggrund af vejledning eller udtalelser fra Udenrigsministeriet, sundhedsmyndighederne mv. Se www.um.dk og www.ssi.dk.\nDen rejsende har i tilfælde af gebyrfri afbestilling ret til fuld refundering af rejsens pris men har ikke ret til yderligere kompensation fra rejsearrangøren. Det gælder dog ikke en evt. præmie for afbestillingsforsikring, da denne dækning er en særskilt aftale, der allerede træder i kraft ved købet af pakkerejsen.\nSåfremt rejsens gennemførelse betinges af en bestemt minimumstilslutning, vil dette fremgå af rejsearrangørens udbudsmateriale eller andet sted i aftalegrundlaget. Det vil samtidig fremgå, hvor mange antal deltagere, der minimum skal være, eller en mindste belægningsprocent, førend rejsen gennemføres, samt hvornår dette antal senest skal være opnået inden rejsens påbegyndelse.\nCharterrejsens gennemførelse betinges af, at der 8 uger inden afrejse, er solgt min. 75% af det udbudte antal pladser på den valgte flyafgang.\n6.3.2. Opsigelse på grund af uundgåelige og ekstraordinære omstændigheder\nRejsearrangøren kan ansvarsfrit opsige aftalen om en pakkerejse, hvis rejsearrangøren er forhindret i at opfylde aftalen på grund af uundgåelige og ekstraordinære omstændigheder, og rejsearrangøren underretter den rejsende om opsigelsen af aftalen uden unødig forsinkelse og inden pakkerejsens begyndelse.\nDen rejsende får i ovenstående opsigelsessituationer de til rejsen indbetalte beløb refunderet senest 14 dage efter opsigelsen. Det gælder dog ikke en evt. præmie for afbestillingsforsikring, da denne dækning er en særskilt aftale, der allerede træder i kraft ved købet af pakkerejsen. Den rejsende vil ikke have krav på erstatning.\nSåfremt de lokale sundhedsmyndigheder træffer beslutning om, at den rejsende grundet sygdom, epidemi eller lignende på rejsemålet skal forblive på sit værelse eller på hotellet under hele eller dele af ferieopholdet, betragtes dette ikke som en mangel, som rejsearrangøren skal kompensere eller er erstatningsansvarlig for. Det gælder, uanset om sundhedsmyndighedernes påbud skyldes den rejsendes eller andres forhold.\nRejsearrangøren begrænser sit ansvar til de på enhver tid gældende beløbsgrænser, der fremgår af Warszawa- og Montreal-konventionerne (luftbefordring), Athen-konventionen, EU Forordning 392/2009 (befordring til søs), COTIF-konventionen og EU Forordning 1371/2007 (jernbanebefordring). Rejsearrangørens erstatningsansvar kan derfor ikke overstige det beløb, som gælder for de transportører, der har det direkte ansvar for befordringen.\nKrav om erstatning og/eller forholdsmæssigt afslag i rejsens pris som følge af mangler, der er blevet reklameret korrekt over, og som ikke er blevet afhjulpet af rejsearrangøren, skal inden rimelig tid efter rejsens afslutning fremsættes over for rejsearrangøren. I modsat fald mister den rejsende retten til at gøre krav mod rejsearrangøren gældende.\nDen rejsende kan fremsende reklamation til rejsearrangøren på mail: kundeservice@rejsmedbonus.dk. Billetnummer skal påføres i emnefeltet.\n10. Adgang til modregning ved udbetaling af erstatning og/eller kompensation:\nKan enighed om et erstatningskrav og/eller –beløb mv. i forbindelse med en pakkerejse ikke opnås ved klage til rejsearrangøren eller formidleren, kan den rejsende indbringe klagen for Pakkerejse-Ankenævnet, Haldor Topsøes Allé 1, Bygning 91, 2800 Kgs. Lyngby. Pakkerejse-Ankenævnets hjemmeside er www.pakkerejseankenaevnet.dk.\nEr der alene tale om ren flybillet, kan sagen indsendes til Trafik-, Bygge- og Boligstyrelsen, Carsten Niebuhrs Gade 43, 1577 København V, tlf. 72218800.\nKlager til Pakkerejse-Ankenævnet kan også indgives via den europæiske platform for online tvistløsning på http://ec.europa.eu/consumers/odr/. Rejsearrangørens e-mailadresse er til brug herfor kundeservice@rejsmedbonus.dk\n12. Garanti hos Rejsegarantifonden:\nRejsearrangøren har i tilfælde af dennes konkurs stillet garanti for refusion af den rejsendes betalinger hos Rejsegarantifonden, Haldor Topsøes Allé 1, Bygning 91, 2800 Kgs. Lyngby.\nRejsegarantifonden nr. 3324\nRejs med Bonus | Atlantis Rejser\nHvis rejsearrangøren eller i nogle medlemsstater formidleren går konkurs eller bliver insolvent, refunderes betalingerne. Hvis rejsearrangøren eller i givet fald formidleren går konkurs eller bliver insolvent efter pakkerejsens begyndelse, og hvis pakkerejsen omfatter befordring, er de rejsendes hjemtransport sikret. Atlantis Rejser har oprettet beskyttelse mod konkurs eller insolvens hos Rejsegarantifonden. Rejsende kan henvende sig til denne enhed eller i givet fald denne kompetente myndighed, Pakkerejse-Ankenævnet, Haldor Topsøes Allé 1, st., Bygning 91, 2800 Kgs. Lyngby, Tlf: 45 46 11 00, e-mail: info@pakkerejseankenaevnet.dk, hvis de nægtes ydelser som følge af Atlantis Rejsers konkurs eller insolvens.\nUdenrigsministeriet har fjernet rejsebegrænsninger pga. corona. Det kan du læse mere om her på UMs hjemmeside under afsnittet, der hedder “Hvordan skal jeg forholde mig, hvis jeg er færdigvaccineret og skal rejse?”\nDu skal selvfølgelig stadig sætte dig ind i og overholde indrejsereglerne i det land, du vil besøge. Og ikke mindst reglerne i de transitlande, hvor du evt.skal mellemlande.\nUdenrigsministeriet farver igen rejsevejledningerne efter, om det er sikkert at rejse ift. konflikt, uro, kriminalitet, terror mv., og ikke længere efter COVID-19 smittesituationen. Læs rejsevejledningen for dit ønskede land her.\nHvis UM ændrer en rejsevejledning til et land til at fraråde unødvendig rejse, vil vi aflyse vores rejser dertil, og du vil få dine penge retur.\nHvis du vælger at rejse, bør du løbende holde dig orienteret om COVID-19-indrejseregler via de danske ambassaders hjemmesider, de lokale myndigheder, nyhedsmedierne og dit rejse-, fly- og/eller forsikringsselskab.\nGennem lufthavn og i flyet\nMød op i lufthavnen i god tid – gerne 2½ time inden afgang. Det kan nemt tage længere tid ikke bare at få tjekket ind men også komme gennem sikkerhedskontrol og boarding.\nKøbenhavns Lufthavn og de fleste lufthavne i verden kræver, at du bærer mundbind. Bemærk, du skal ikke regne med at kunne købe mundbind i hverken lufthavn eller fly. Medbring derfor mundbind nok hjemmefra, så du er rigeligt forsynet under hele ferien.\nBørn under seks år og personer, som af medicinske årsager ikke kan bruge mundbind (dokumentation skal forvises på forlangende), er dog undtaget.\nGiver flyselskabet/lufthavn mulighed for at tjekke ind online, er dette en god idé for at mindske nærkontakt.\nTjek så meget bagage ind som muligt. Håndbagagen, du medbringer ombord på flyet, skal placeres under sædet foran dig.\nDe fleste flyselskaber har alle sæder til salg og blokerer derfor ikke sæder som følge af social distancering. Både besætning og passagerer skal bære mundbind under hele flyveturen, og det er dit ansvar at medbringe eget mundbind. Mundbindet skal være på, fra du går ombord på flyet og må kun tages af, hvis du skal spise eller drikke.\nRen luft (HEPA)\nAlle vores fly er udstyret med ventilation og avancerede filtre, som filtrerer luften i kabinen helt op til 20-30 gange i timen. HEPA betyder high-efficiency particulate air filter. Et HEPA-filter er så effektivt, at det fanger 99,9 % af alle partikler (bakterier, svampesporer og større vira på 0,1–0,3 mikrometer i diameter). Sammenholdt med en god håndhygiejne og brug af håndgel bliver chancen for at blive smittet ombord derfor meget lille. Husk at vi gør ekstra grundigt rent og desinficerer alle overflader som fx sæder, borde og armlæn – både inden og efter flyveturen.\nCorona og din forsikring\nEr du usikker på, om din forsikring dækker dig og din rejse, hvis du får corona? Vi anbefaler kraftigt, at du undersøger dette, før du bestiller din rejse. Din forsikring skal nemlig dække dig og din rejse, hvis…\nhvis du bliver testet positiv for corona kort før afrejse\nhvis du skal testes i lufthavnen og tester positiv der\nhvis du får corona på destinationen\nhvis du ønsker at afbestille, fordi en af dine medrejsende tester positiv\nVær opmærksom på at Udenrigsministeriet tillader ferierejser til Egypten. Læs mere her.\nRejsende til alle destinationer/lufthavne i Egypten skal have et gyldigt coronapas, dvs. du skal være Covid-19 færdigvaccineret*.\nEr du ikke færdigvaccineret*? Så skal du i stedet kunne fremvise en negativ PCR-test, som højst må være 72 timer gammel inden ankomst\nImmunitetsanmærkningen i dit coronapas er gyldig, hvis du samtidigt er færdigvaccineret*.\nBørn under 12 år er undtaget.\nBemærk, hvis du bestiller din rejse til Egypten med rutefly, er du selv ansvarlig for at undersøge krav og restriktioner i en evt. transitlufthavn og -land som fx Tyrkiet på afrejsetidspunktet.\nFærdigvaccineret betyder, at du er fuldt vaccineret to uger efter stik nummer to.\nDu skal dog være opmærksom på, at hvis du ikke har modtaget et 3. stik (booster), så vil dit coronapas udløbe fem måneder efter stik nummer 2. Hvis dit coronapas er udløbet, skal du bruge en negativ PCR-test for at rejse ind i Egypten.\nHvis du har modtaget et 3. stik (booster), er der pt. intet udløb på dit coronapas.\nSom rejsende til Egypten skal du have et gyldigt corona-pas. Det betyder, at…\nEnten skal du være Covid-færdigvaccineret*.\nEller du skal kunne fremvise en negativ Covid-19 PCR-test, som højst må være 72 timer gammel inden ankomst.\nHar du tidligere været smittet, er Immunitetsanmærkningen i dit coronapas gyldig, hvis du samtidigt er færdigvaccineret.\nMedbring en udskrift af dit coronapas med QR-kode (test, vaccination eller immunitet). Du udskriver corona-passet fra Sundhed.dk\nMedbring gyldig rejseforsikring, der dækker i tilfælde af corona-relateret sygdom/karantæne.\nDu får udleveret en “coronaformular” ombord på flyet, som du skal udfylde med detaljer omkring dig selv og corona. Denne formular skal enten afleveres igen på flyet eller ved ankomsten til Egypten.\nBemærk, Egypten er gået i gang med at teste en online-løsning til registrering af vaccinationsstatus og testresultater, men løsningen er ikke helt klar endnu.\nI turistområderne i Egypten kan du blive mødt med krav om at bruge mundbind, hvor der er mange mennesker forsamlet. Så sørg altid for at have mundbind med, når du går uden for hotellets område.\nDer er ingen COVID-19 restriktioner ved indrejse i Danmark.\nDen danske Ambassade i Cairo\nPå ambassadens hjemmeside (under Udenrigsministeriet) kan du finde information om konsekvenserne af coronavirus/COVID-19 for danske rejsende.\nDu kan læse udførligt om reglerne her.\nRegeringen indførte fra den 27. december 2021 krav om, at alle indrejsende med bopæl i Danmark skal tage en test senest 24 timer efter indrejse.\nDer er nogle undtagelser, som tæller bl.a. børn under 15 år, svenskere, der blot rejser med vores fly og tager hjem til Sverige senest 24 timer efter ankomst i Danmark, samt andre der er i transit i Danmark.\nBemærk, der kan forekomme stikprøvekontrol og evt. bødekrav på kr. 3.500 i førstegangstilfælde.\nIndrejsende uden bopæl i Danmark skal tage en COVID-19 test inden indrejse til Danmark.\nSamtidig ophæves kravet om test ved ankomst til Danmark fra udvalgte lufthavne. Restriktionerne ændrer sig løbende.\nSe her hvor du fx finder nærmeste testcenter, når du kommer hjem fra en udenlandsrejse på coronasmitte.dk.\nIndrejse i Indonesien (Bali)\nIndrejse i Indonesien\nFor at du kan indrejse Indonesien skal du være i besiddelse af en negativ covid-19 PCR-test ( covid19 pas), testen skal være foretaget indenfor 2×24 timer inden afrejse samt skal du være i besiddelse af et bevis for at du er covid-19 færdigvaccineret. Bevis for negativ PCR-test og vaccination skal fremvises i printet version. Rejsende som pga. helbredsmæssige årsager ikke kan blive vaccineret er udtaget vaccinations kravet. Dokumentation i form af en lægeerklæring eller andet dokumentation skal fremvises. Børn under 18 år er undtaget vaccinations kravet og følger den karantæneperiode der er pålagt deres forældre.\nMyndighederne kræver, at du downloader den indonesiske sundheds-app eHAC og udfylder den elektroniske formular.\nHer kan du også læse mere om, hvordan du skal forholde dig ift. test og isolation, når du kommer hjem fra en udenlandsrejse.\nI flg. Udenrigsministeriet frarådes alle ikke-nødvendige rejser i Indonesien, med mindre du er færdigvaccineret (inkl. evt. børn under 18 år eller tidligere smittet).\nDen danske Ambassade i Jakarta\nPå ambassadens hjemmeside (under Udenrigsministeriet) kan du finde information om konsekvenserne af coronavirus/COVID-19 for danske rejsende. Indonesien har krav om negativ PCR-test for alle ved indrejse – maksimalt 72 timer før indrejsen.\nIndrejse i Grækenland\nFra og med søndag den 1. maj har Grækenland ikke længere indrejsekrav. Det betyder, at du hverken behøver et gyldigt coronapas eller at udfylde indrejseformular for at rejse til Grækenland. Dette gælder for alle – uanset om du er færdigvaccineret eller ej.\nVi ønsker dig en god rejse.\nIndrejse i Kroatien\nKroatien har ikke længere indrejsekrav. Det betyder, at du hverken behøver et gyldigt coronapas eller at udfylde indrejseformular for at rejse til Kroatien. Dette gælder for alle – uanset om du er færdigvaccineret eller ej.\nDer er ingen COVID-19 restriktioner ved indrejse i Danmark..\nIndrejse i Malta\nVær opmærksom på lokale indrejsekrav samt evt. krav om coronatest ved evt. mellemlandinger (transit) i fx Tyskland.\nFor at rejse ind i Malta skal du være\nEnten færdigvaccineret* (gælder alle fra og med 5 år).\nEller kunne fremvise en negativ PCR-test, som er højest 72 timer gammel ved ankomst til Malta (se ankomsttidspunkt på din billet). Dette gælder alle fra og med 5 år.\nVi anbefaler, at du printer dine rejsedokumenter samt dit coronapas på engelsk via sundhed.dk, så du er sikker på at kunne fremvise det under rejsen.\nHvad betyder færdigvaccineret på Malta?\nEr du vaccineret med 2 doser (eller 1 dosis Johnson & Johnson) for mindst 7 dage og højest 270 dage siden, er din vaccination gyldig til indrejse på Malta. Er der gået mere end 270 dage, kræver Malta, at du skal være vaccineret med 3. dosis booster vaccine (eller 2. dosis ved Johnson & Johnson). Opfylder du ikke dette, er din vaccination ikke gyldig til indrejse i Malta, og du skal i stedet kunne fremvise en negativ PCR-test.\nUdfyld indrejseformular til Malta\nBemærk, der er stadig krav om brug af mundbind på anviste steder på Malta.\nMalta hører under ambassaden i Rom og på hjemmesiden (under Udenrigsministeriet) kan du finde information om konsekvenserne af coronavirus/COVID-19 for danske rejsende.\nIndrejse i Spanien\nAlle rejsende med fly, undtagen børn under 12 år og rejsende i transit, skal ved indrejse være i besiddelse af et gyldigt coronapas.\nIndrejse i Spanien med et gyldigt coronapas\nFærdigvaccination tælles som to vaccinestik indtil 270 dage efter du har modtaget andet stik. Herefter udløber passet, og det vil skulle genaktiveres med et tredje vaccinestik. Coronapasset med tre vaccinestik er gyldigt som indrejsedokumentation 14 dage efter du har modtaget tredje vaccinestik. For indeværende udløber et Coronapas med tre vaccinestik ikke.\nTidligere smittede skal kunne fremvise dokumentation for en positiv PCR-test, som er mindst 11 dage og højst 6 måneder gammel. Dette betyder, at man kan rejse på 12. dagen efter positivt testresultat.\nNegativ PCR-test. PCR-testen skal være taget maksimalt 72 timer før indrejse og antigentesten maksimalt 24 timer før indrejse.\nRejsende med gyldigt coronapas skal ikke udfylde den spanske indrejseformular.\nDen danske Ambassade i Madrid\nIndrejse i Marokko\nMarokko genåbner sine grænser for regulær flytrafik fra og med d. 7. februar 2022.\nAlle indrejsende skal udfylde en indrejseformular, som præsenteres ved indrejse. Indrejseformularen kan findes her.\nVed indrejse kræves fremvisning af gyldigt vaccinepas og negativ PCR-test taget inden for 48 timer af afrejse. Immunitetspas er ikke alene gyldigt til brug for indrejse til Marokko.\nVed ankomsten til Marokko vil alle passagerer blive kviktestet, og de lokale myndigheder forbeholder sig retten til at tage stikprøver i form af både kviktests og PCR-tests.\nFor børn mellem 6 og 17 år gælder kun krav om fremvisning af negativ PCR-test. Børn under 6 år er undtaget indrejsekrav.\nHer kan du kan også læse mere om, hvordan du skal forholde dig ift. test og isolation, når du kommer hjem fra en udenlandsrejse.\nI flg. Udenrigsministeriet frarådes alle ikke-nødvendige rejser til Marokko som en orange region, med mindre du er færdigvaccineret (inkl. evt. børn under 18 år eller tidligere smittet).\nDen danske Ambassade i Rabat\nIndrejse i Dubai\nVær opmærksom på lokale indrejsekrav. Og bemærk, at der er særskilte, meget skrappe krav for indrejse i Abu Dhabi.\nMed virkning fra den 26. februar 2022 skal passagerer, der rejser til Dubai fra alle lande, opfylde et af nedenstående krav\n1. Fremvise gyldigt/gyldige vaccinationscertifikat(er), der afspejler, at passageren er fuldt vaccineret med en vaccine godkendt af WHO eller De Forenede Arabiske Emirater, og som omfatter et QR‑kodesystem,\n2. Fremvise et gyldigt negativt Covid‑19‑testcertifikat, der bør være baseret på en molekylærdiagnostisk test beregnet til kvalitativ påvisning af nukleinsyre for SARS‑COV‑2 viralt RNA, der er udstedt højst 48 timer fra prøveudtagningstidspunktet og udstedt af en godkendt sundhedstjenesteudbyder, med et QR‑kodesystem,\n3. Fremvise en gyldig lægeerklæring udstedt af de relevante myndigheder om, at passageren er kommet sig efter Coronavirus SARS Cov‑19 inden for en periode på 1 måned fra raskmeldingsdatoen til ankomstdatoen, med et QR‑kodesystem\nAlle besøgende skal downloade og registrere sig i COVID-19 DXB Smart App’en.\nNår du ankommer til Dubai Lufthavn\nAlle får ved ankomsten målt temperatur med termometer med infrarød sensor.\nPCR-test kan udføres på besøgende, der tidligere er blevet testet negative, men som nu udviser corona-symptomer.\nNår du forlader lufthavnen for at tage ind til Dubai\nOverholdelse af alle forholdsregler, der er indført i Dubai (opretholdelse af social afstand og grundig og regelmæssig håndvask).\nHvis du tester positiv for corona\n14-dages karantæne er påkrævet for alle tilfælde af positiv corona.\nDer er strenge procedurer for positive tilfælde iht COVID-19 Command & Control Centre, herunder tvungen karantæne, hjemmekarantæne eller hospitalsindlæggelse.\nDubai som transit- eller afrejselufthavn\nSom transitpassager i Dubai er der kun krav om negativ PCR-test, hvis dit endemål kræver det ved ankomst (eller hvis de lokale regler siger det). Det er vigtigt, at du tjekker dette, da der kan være krav om test både før udrejse og hjemrejse. Du kan læse mere om reglerne i Dubai her.\nPå ambassadens hjemmeside (under Udenrigsministeriet) kan du finde information om konsekvenserne af coronavirus/COVID-19 for danske rejsende. Der er krav om enten coronapas eller negativ PCR-test for alle ved indrejse via Dubai lufthavn. Ved indrejse via Abu Dhabi er der krav om karantæne ved ankomst. PCR-testen må maksimalt være taget 72 timer før indrejsen.\nIndrejse i Mauritius\nMauritius tager med glæde mod besøgende, men du skal overholde nedenstående retningslinjer.\nEr du vaccineret med 2. dosis mere end 14 dage før afrejse (eller mere end 28 dage før afrejse med 1 dosis Johnson & Johnson), betragtes du som færdigvaccineret på Mauritius. Kan du dokumentere, at du er tidligere smittet med COVID-19 mindst 14 dage før afrejse og har fået 1 dosis vaccine, betragtes du også som færdigvaccineret på Mauritius.\nAll-in-one Travel Form\nAlle rejsende skal udfylde en digital helbredsformular, inden du checker ind i lufthavnen. Formularen finder du her.\nMauritius kræver, at alle rejsende fra 0 år skal testes (antigentest) ved ankomst til Mauritius. Dette gælder alle – også selvom du er færdigvaccineret.\nSom transitpassager til og fra Danmark via fx Dubai kan der være krav om PCR-test for at få lov til at checke ind.\nDanmark har ingen rejsevejledning på Mauritius og har dermed ikke sundhedsmæssige årsager til at fraråde rejser dertil.\nVi kan evt. henvise til Mauritius Travel Alerts på øens turistside, hvor du som rejsende finder information og vejledning.\nIndrejse i Seychellerne\nFor at kunne rejse til Seychellerne skal du udfylde en digital helbredsformular. Start med formularen 72 timer før afrejse. For at afslutte formularen, skal du betale et gebyr på 10 euro, der går til en forsikring.\nDu finder helbredsformularen her.\nAlle fra og med 12 år skal kunne fremvise én af nedenstående for at kunne rejse ind i Seychellerne.\nEnten en negativ PCR-test som er højest 72 timer gammel ved afrejse. Resultatet skal medbringes i fysisk udprint fra sundhed.dk.\nEller dokumentation på at du er færdigvaccineret (2 doser) som er mellem 14-180 dage gammel. Er der gået mere end 180 dage, kræves det, at alle fra og med 18 år har modtaget booster (3. dose eller 2. dose med Johnson&Johnson). Resultatet skal medbringes som udskrift fra sundhed.dk.\nEller dokumentation på at du har antistoffer/immunitet (har været smittet med Covid-19), som er mere end 14 dage og højest 90 dage gammel\nOBS: Der er ingen udløbsdato på færdigvaccination (2 doser) for personer i alderen 12-17 år.\nDanmark har ingen rejsevejledning på Seychellerne og har dermed ikke sundhedsmæssige årsager til at fraråde rejser dertil.\nVi kan evt. henvise til Sverige, hvor du som rejsende finder information og vejledning. Sverige har endvidere et konsulat på Mahe.\nIndrejse i Maldiverne\nMaldiverne har ikke længere krav om test eller gyldigt coronapas ved indrejse. Alle rejsende skal dog stadig udfylde en helbredsformular (Traveller Health Declaration) tidligst 48 timer før check-in i lufthavnen. Samme formular skal også udfyldes inden hjemrejsen.\nTraveller Health Declaration\nDette er en obligatorisk online ansøgning, som du finder her. Denne skal du udfylde senest 24 timer før din ankomst. For at udfylde den skal du bl.a. have følgende klar: Et foto, dit pas, dit negative PCR-testresultat (evt. dit coronapas, hvis du er færdigtvaccineret) samt fly- og hotelinformation.\nDu kan læse mere om gode råd og information om det at rejse til Maldiverne på Maldivernes hjemmeside om turisme.\nSom transitpassager til og fra Danmark via fx Dubai kan der være krav om PCR-test for at få lov til at checke ind. Læs mere her.\nI flg. Udenrigsministeriet frarådes alle ikke-nødvendige rejser i Maldiverne.\nDen danske Ambassade i New Delhi (dækker Maldiverne)\nPå ambassadens hjemmeside (under Udenrigsministeriet) kan du finde information om konsekvenserne af coronavirus/COVID-19 for danske rejsende. Maldiverne har krav om færdigvaccination samt negativ PCR-test for alle ved indrejse – maksimalt 96 timer før indrejsen.\nDer er indrejserestriktioner for rejsende fra Danmark til Thailand. Alle rejsende skal søge om det såkaldte Thailand Pass før afrejse.\nFor råd og vejledning til Thailand Pass kan du kontakte:\nTlf: +66 (0) 2 572 8442, +66 (0) 65 205 4247, +66 (0) 65 205 4248, +66 (0) 65 205 4249\nRejsende, som er færdigvaccinerede, er undtaget krav om karantæne og test ved indrejse i Thailand.\nThailand har ikke taget stilling til, hvor længe færdigvaccinationer er gyldige. Du er anset som færdigvaccineret, hvis du har modtaget min. 2 vaccinestik, eller 1 vaccinestik med Janssen® vaccine (Johnson&Johnson) minimum 14 dage før afrejse.\nTidligere smittede rejsende\nRejsende, som er tidligere smittede, er IKKE undtaget indrejsereglerne til Thailand, men skal følge de samme regler som ikke-vaccinerede (læs mere nedenfor).\nRejsende, som endnu ikke er fuldt vaccineret, skal følge reglerne for ikke-vaccinerede. Hvis du efter smitteforløb har modtaget 1 vaccinestik, anses du som færdigvaccineret.\nMan kan ikke indrejse til Thailand på et immunitetspas.\nDet anbefales, at medbringe alle dokumenter i hardcopy.\nHverken vaccineret eller tidligere smittet\nHvis du hverken er vaccineret, eller tidligere smittet med efterfølgende vaccinestik, skal du fremvise negativ COVID-19 test foretaget senest 72 timer før afrejse.\nRegler for børn\nDer gælder samme regler for børn på 12 år og derover som for voksne.\nDer gælder ingen indrejserestriktioner for børn under 12 år, ej heller krav om vaccination, såfremt de rejser med forældre.\nFor oplysninger om indrejse til Thailand, herunder Thailand Pass, Test and Go og karantæneophold, skal du kontakte den thailandske ambassade i København. Du finder online-formularen Thailand Pass her.\nDet danske coronapas anerkendes som dokumentation for vaccination.\nLæs mere om coronapasset på coronasmitte.dk.\nEn printet version af coronapasset kan findes på sundhed.dk. Krydsvaccinationer accepteres.\nHvis din reklamation drejer sig om en pakkerejse (fx fly og hotel købt sammen) kan du indbringe sagen for Pakkerejse-Ankenævnet, Haldor Topsøes Allé 1, st., Bygning 91, 2800 Kgs. Lyngby\nHar du glemt noget på rejsemålet, så hjælper vi gerne med at formidle telefon- eller faxnummer til hotellet. Vi kan også hjælpe med at eftersøge glemte effekter på hotellet, i transferbussen eller på en af de udflugter, du har deltaget i.\nDu betaler forsendelsesomkostningerne uanset hvilken forsendelsestype, der vælges.\nAtlantis Rejser er ikke ansvarlig for forsendelsen eller evt. afvigelser i postforsendelsen. Af sikkerhedsmæssige hensyn sender Atlantis Rejser ikke glemte effekter med vores fly.\nNår vi har opbevaret glemte sager i én måned og ikke har modtaget henvendelser om den pågældende genstand, forbeholder vi os retten til at donere disse ting til velgørenhed.\nEr du laktose- eller glutenintolerant, har du mulighed for at bestille specialmåltid om bord på flyet hos langt de fleste flyselskaber.\nRejser du i Egypten, vil der aldrig automatisk være laktose- eller glutenfri alternativer på hotellerne, og der er normalt begrænsede muligheder for at arrangere specialkost på hotellet.\nHoteller af en højere standard er dog af og til behjælpelige med at opbevare særlige fødevarer for dig og tilberede eksempelvis glutenfri brød, hvis du selv medbringer mel hjemmefra. Kontakt os i god tid inden afrejse, så vi kan undersøge mulighederne for dig.\nRestauranterne i feriebyerne i Egypten har normalt ikke laktose- og glutenfri alternativer på menuen. Husk at tale med personalet både på hotellet og på restauranter uden for hotellet om din allergi, så du undgår retter, der indeholder emner, som du ikke kan tåle.\nRejser du i Emiraterne, er det de fleste steder tilstrækkeligt at gøre hotellet opmærksomt på din allergi og eventuelle særlige behov ved ankomst. Fortæl også personalet i restauranten om din allergi, så du er sikker på at undgå retter med emner, som du ikke kan tåle. Restauranterne uden for hotellerne i Emiraterne har normalt omfattende menukort, hvor du kan rådføre dig med tjeneren om, hvilke retter, du skal undgå i tilfælde af en allergisk reaktion.\nRejser du i Europa er det de fleste steder, tilstrækkeligt at gøre hotellet opmærksomt på din allergi og eventuelle særlige behov ved ankomst. Fortæl også personalet i restauranten om din allergi, så du er sikker på at undgå retter med emner, som du ikke kan tåle. Restauranterne uden for hotellerne i Europa har normalt omfattende menukort, hvor du kan rådføre dig med tjeneren om, hvilke retter, du skal undgå i tilfælde af en allergisk reaktion.\nRejser du i Asien, vil der som regel ikke automatisk være laktose- eller glutenfri alternativer på hotellerne. Nationale retter i Asien består dog ofte af grøntsager og kød, og vi anbefaler derfor, at du rådfører dig med tjeneren om, hvilke retter, du skal undgå i tilfælde af en allergisk reaktion.\nVi håber og ønsker, at din ferie bliver uden uønskede overraskelser. Her er nogle få gode og enkle råd, som du bør læse – for din egen sikkerheds skyld.\nSol og væske\nI starten bør du altid være forsigtig med solen. Undgå solen midt på dagen og anvend en høj beskyttelsesfaktor. Drik rigeligt med vand, juice og sukkerholdige drikke. En tommelfingerregel er, at man skal drikke så meget, at man fortsat tisser lige så hyppigt, som man plejer derhjemme. Er urinen blevet meget mørk, kan du have væskemangel og bør drikke noget, der ikke er vanddrivende! Husk også at putte lidt ekstra salt på ægget om morgenen, så du får noget, der kan binde vandet i kroppen.\nSygdom, dårlig mave og hedeslag\nFår du for lidt at drikke eller er for meget i solen, kan du få hedeslag. Hedeslag kan være meget farligt og viser sig ved høj feber, manglende sved, rødmende hud og konfus opførsel. Sørg for at komme ind i skyggen og kontakt nærmeste læge.\nDårlig mave er så absolut topscoreren blandt feriesygdomme. De fremmede bakterier kan ofte resultere i en – heldigvis – ofte harmløs maveinfektion. Mange forbinder maveondet med drikkevandet, havvandet eller poolvandet, men det skyldes lige så ofte lidt for mange iskolde drinks med masser af isterninger – det får fordøjelsessystemet til at reagere i det varme klima.\nEn anden synder i forbindelse med feriesygdom er aircondition, hvilket giver mange gæster en simpel forkølelse. Køler man værelset alt for voldsomt ned, kan det i særdeles uheldige tilfælde resultere i en lungebetændelse. Aircon’en giver konstant træk, så det kan godt betale sig at medbringe en lille trøje eller tørklæde.\nPå grund af bakterier og evt. manglende hygiejne er det let at få dårlig mave under fremmede forhold. Følg de enkle regler nedenfor, så slipper du måske for at blive dårlig, eller du kan i det mindste formindske symptomerne:\nMedbring en gel til hånddesinfektion.\nDrik kun vand på flaske eller kogt vand.\nForvis dig om, at isterninger i drikkevarer er lavet på mineralvand.\nVær sikker på at maden er ordentligt tilberedt (kogt, gennemsteg, skrællet).\nVask frugt og grøntsager ordentligt.\nVask ofte hænder, altid efter toiletbesøg og specielt inden et måltid.\nPas på ferietatoveringer\nPå ferieområderne findes flere steder, som tilbyder ferietatoveringer (hennatatovering). For at opnå den sorte farve kan der være tilsat kemiske stoffer, fx PPD, som er forbudt at anvende på huden, og som kan medføre alvorlige, allergiske reaktioner som eksem og hævelser af huden.\nEn allergi fra PPD er livslang og kan blusse op igen, hvis du senere farver hår, eller når huden kommer i berøring med visse slags sort tøj eller ting af gummi. Selv om ‘tatovøren’ foreslår en ‘test’ på huden, er det ingen garanti for sikkerheden. Brun henna kan også indeholde PPD, så her vil risikoen blot være lidt mindre, end hvis hennaen er sort, men den vil være der.\nMave- og øreinfektioner\nDen anderledes bakterieflora og de højere temperaturer på vores rejsemål – kombineret med badning i forskellige pools, badning på stranden, det lokale drikkevand, bakterier på pengesedler og dørhåndtag mv – kan i nogle tilfælde medføre mave- og øreinfektioner.\nSkulle du være så uheldig at blive syg på rejsemålet, anbefaler vi, at du ringer til vores service- eller nødtelefon, så vores rejseledere kan rådgive dig og evt hjælpe med at kontakte en læge.\nBemærk venligst, at de fleste forsikringsselskaber typisk vil spørge efter kvitteringer, lægejournal og lign. dokumenter i forbindelse med lægehjælp, efter din hjemkomst. Det er vigtigt at lægejournalen indeholder oplysninger om dato, diagnose, behandlingsforløb mv.\nDress code betyder i praksis “smart casual”. Hotellet forventer, at man er pænt klædt på – specielt om aftenen.\nPå et femstjernet hotel forventes det, at gæsterne tager hensyn til hinanden, og derfor ikke møder op i shorts, jeans med store huller i og en gammel t-shirt. Men der er intet krav om jakke og slips. Almindeligt pænt sommertøj er helt i orden. Det betyder lange bukser og lukkede sko for mændenes vedkommende og bukser, kjole eller nederdel, der dækker knæene for kvindernes vedkommende. Børn kan komme klædt, som de vil.\nDeltager du i en gallamiddag som f.eks. nytårsfest, vil der være særlige regler for påklædning, fx jakkesæt og slips.\nWifi på hotel\nEn hel del af vores hoteller tilbyder gratis wifi på hele eller i dele af hotellets område. Du skal dog være opmærksom på, at dimensioneringen af disse wifi-installationer ofte ikke er overvældende. Forbindelserne kan specielt være besværlige i perioder, hvor der er mange gæster på de enkelte hoteller og resorts.\nEr du afhængig af en internetforbindelse fx i forbindelse med arbejde, anbefaler vi, at du på hotellet går efter en fast forbindelse.\nDu skal også være opmærksom på, at åbne wifi-systemer kan udgøre en risiko for, at din pc/tablet/mobil kan blive inficeret med virusser og sprede malware. Tager du ikke de nødvendige forholdsregler med antivirus- og firewall-programmer, kan det være muligt for uvedkommende at få adgang til dine personlige data og profiler.\nAll Inclusive inkluderer helpension (morgenmad, frokost, aftensmad), alm. kaffe/te, sodavand/vand, samt lokale alkoholiske drikkevarer. Drikkevarer skænkes i glas (på de fleste hoteller i små plastikglas) og altid kun en af gangen.\nDet varierer fra hotel til hotel, hvordan All Inclusive-koncept ser ud. Nogle steder er der fx ikke vin inkluderet i All Inclusive, ligesom der heller ikke er snacks og is inkluderet alle steder. All Inclusive giver ofte adgang til forskellige aktiviteter, men vær opmærksom på, at dette også kan variere fra hotel til hotel.\nBemærk venligst, at All Inclusive-programmet er vejledende, og der tages forbehold for ændringer. Det endelige All Inclusive-program udleveres ved ankomst til hotellet.\nHvad er et enkeltværelse?\nDe fleste hotelværelser har to senge, og det betyder derfor, at du skal betale et enkeltværelsestillæg for en persons ophold. Enkeltværelsestillæg tillægges ligeledes den voksnes grundpris, hvis man eksempelvis rejser en voksen og et barn eller to børn.\nTillægget varierer fra hotel til hotel.\nHvad betyder ophold i delt standardværelse?\nOphold i delt standardværelse betyder, at de priser du ser, er for rejser pr. person, hvor to personer deler et værelse. Dette er standardmåden for visning af priser i rejsebranchen. Du kan ikke bestille ophold i delt standardværelse, hvis du rejser alene. Og du risikerer heller ikke at dele værelse med en ukendt person, når du rejser alene.\nHvad er et dobbeltværelse med en ekstra opredning?\nEt dobbeltværelse med opredning er beregnet til at der bor tre voksne sammen. Der er sengepladser til alle, dog vil den tredje sengeplads være en opredning, hvilket kan være i form af en sovesofa, drømmeseng eller lignende. Når man bor tre voksne sammen på et dobbeltværelse, opnår man en så kaldet tre-sengsrabat.\nVi er 2 voksne og 2 børn, er der 2 senge til børnene?\nNej. Hvis du rejser med 2 børn, vil der kun være opredning til et barn. En opredning er ikke nødvendigvis en seng, men en sovesofa eller lign. Det andet barn forventes at dele seng med en af forældrene. Er det andet barn en baby (0-23 måneder), kan du bestille en babyseng til værelset. Vi anbefaler, at du, når det er muligt, bestiller et familieværelse, så der er plads til alle. Vi gør opmærksom på, at der dog ikke er familieværelser til rådighed på alle hoteller.\nHvordan sikrer vi os “connecting rooms”?\nVi kan aldrig garantere at I får sammenhængende værelser/connecting rooms. Det er ikke alle hoteller, der har denne mulighed, og på de hoteller, hvor det er muligt, er det kun nogle af værelserne, der er sammenhængende.\nHvis I rejser mange sammen, gør vi naturligvis alt for at i kan bo i nærheden af hinanden. Hvis der bestilles to værelser til fx 2 voksne og 2 børn, vil vi gøre alt for, at det bliver værelser ved siden af hinanden, men vi kan ikke garantere det.\nHvis I “kun” rejser sammen som en stor familie, kan det ikke garanteres, at fx bedstefar og bedstemor bor lige ved siden af resten af familien. Men vi noterer altid dine ønsker, og vi ved også, at de hoteller Atlantis Rejser arbejder sammen med, gør alt for, at familier, der rejser sammen, også bor sammen.\nHvordan bestiller vi en barneseng?\nEn ekstra seng til baby (0-23 måneder) skal ønskes, når du bestiller rejsen. Det koster som regel ikke ekstra, men du skal ringe eller maile herind. Hvis du sender en mail bedes du anføre dit billetnummer i mailen.\nInden du booker et hotelværelse, kan du under fanen “Fakta” ved det respektive hotel, se hvad du kan forvente i forhold til udsigt og placering. Herunder kan du læse om, hvad de forskellige beskrivelser indebærer.\nVærelset ligger vendt mod poolen og i nær gåafstand til poolen. Bemærk, der ikke kan forventes at være fuld udsigt til pool-området. Dette kan skyldes beplantning og/eller omkringliggende bygninger.\nFørste række mod vandet\nVærelset ligger placeret i hotellets første række mod vandet. Bemærk at dette ikke er en garanti for udsigt mod havet eller nødvendigvis placering tæt på stranden.\nVærelset ligger i nær gåafstand til stranden, udsigt mod havet er ikke garanteret.\nVærelset er placeret med retning mod havet. Udsigt mod havet vil normalt forekomme, dog kan der ikke forventes panoramaudsigt. Dette kan skyldes beplantning og/eller omkringliggende bygninger.\nVærelset ligger placeret i et beplantningsområde. Bemærk at egen have ikke er garanteret.\nVærelset vender mod hotellets lagune og er i nær gåafstand til området. Der kan ikke forventes fuld udsigt til lagune-området.\nGod udsigt over Nilen fra din balkon eller terrasse. Afstanden til Nilen kan variere, og der kan ikke forventes panorama-udsigt. Dette kan skyldes beplantning og/eller omkringliggende bygninger.\nBegrænset udsigt over Nilen fra din balkon eller terrasse. Afstanden til Nilen kan variere.\nGaranti for et af de to øverste dæk\nPå vores Nilkrydstogter kan du tilkøbe en garanti for at bo på et af de to øverste dæk på båden. Der er sædvanligvis omkring 4 dæk på skibet. Bemærk, at dette ikke er en garanti for Niludsigt.\nKlassificeringen på hotellerne er Atlantis Rejsers egen vurdering, og der har altid været en medarbejder fra Atlantis Rejser ude at vurdere dem personligt. Ofte vil du derfor opleve, at et hotel officielt har flere stjerner, end vi har givet dem. Bemærk at hotellerne er vurderet ud fra den generelle standard på det enkelte rejsemål. Fx er et 4-stjernet hotel i Thailand ofte af langt højere standard end et 4-stjernet hotel i Italien, hvor de fleste hoteller er ældre og med færre faciliteter, og hvor serviceniveauet generelt er lavere.\nUspecificeret hotel eller budgetklassehotel (2*)\nBudgetklassehotellet er for dig, der vil bruge dine penge på andet end overnatning. Det er hoteller i laveste standard, ofte af ældre dato og uden den ideelle beliggenhed, der karakteriserer de andre kategorier. Forvent ikke at service, rengøring, faciliteter eller køkkenet er i topklasse. Har du valgt uspecificeret hotel kan hotelnavnet ændres helt til ankomsttidspunktet. Du kan risikere at blive flyttet til et andet fly med kort varsel, at blive flyttet til et andet hotel undervejs og at blive indkvarteret på hotellets dårligste værelser. Uspecificeret indkvartering er uden pension på både fly og hotel, og der godtgøres ikke noget ved klager over standarden, servicen eller placeringen på uspecificeret hotel. Der ydes ikke børnerabat på uspecificeret indkvartering\nEnkelt hotel, ofte af en lidt ældre dato, men alle værelser har bad og toilet, aircondition, telefon og tv. Hotellerne er ofte mindre og familiære, stemningen uhøjtidelig og tempoet og servicen meget lokal. Der er altid restaurant og oftest bar og en lille swimmingpool. Forvent ikke at service, rengøring, faciliteter eller køkkenet er i topklasse, eller at hotellet ligger direkte på stranden.\n1. klasses hotel (4*)\nOfte lokalt drevne hoteller, hvor man får god valuta for pengene. Her er typisk gode faciliteter såsom stor swimmingpool, fitness center, flere restauranter, bar, aktiviteter for børn, vekselmuligheder, butikker m.m. Værelserne har altid eget bad og toilet, aircondition, satellit-tv, international telefon m.m. Serviceniveauet er dog ofte meget lokalt.\nDen bedste hotelkategori, der tilbydes på destinationen. Luksushotellerne har ofte flere swimmingpools, fitness center, massage m.m. og af og til tennis- eller squashbaner, et bredt udvalg af restauranter, barer, butikker, bank m.m. og ofte gode faciliteter for børn. Værelserne er relativt store og komfortabelt indrettede med balkon eller terrasse, eget bad og toilet, satellit-tv, international telefon og ofte med internetforbindelse og bankboks.\nHotel med plusangivelse (+)\nEt plus-tegn efter klassificeringen angiver, at hotellet på nogle punkter er af bedre standard end den anvendte kategori.\nPå de fleste rejsemål, er der i højsæsonen åbent stort set overalt. Dette kan betyde, at strande, restauranter, barer etc. er fyldte, priserne er højere, og støjniveauet er steget et par grader.\nDerimod kan man i lavsæsonen opleve, at rejsemålet føles mere lukket og roligt, da nogle af hotellerne, barerne og restauranterne ikke finder det besværet værd at holde åbent. Dog finder mange det behageligt, at der er mere plads, lavere priser og fred og ro omkring hotellet. På store hotellet kan man også opleve, et en fløj eller en af restauranterne lukkes af, hvis der sidst på sæsonen ikke længere er så mange gæster.\nPerioden for høj- og lavsæson varierer fra rejsemål til rejsemål.\nEr der dansk rejseleder?\nJa, Atlantis Rejser har danske rejseledere i Egypten. Atlantis Rejser har i øjeblikket danske rejseledere på udvalgte destinationer i Egypten. Udflugter, som gennemføres udenfor vores normale udflugtsprogram, er ofte med engelsktalende guider.\nPå vores Nilkrydstogter er der dansktalende serviceguide med på skibet ved min. 6 deltagere. Ved mindre end 6 deltagere, er der engelsktalende rejseleder med på skibet. På vores rundrejser er alle udflugterne i Cairo med engelsktalende guide.\nHolder du ferie i Emiraterne, bliver du som gæst hos Atlantis Rejser mødt af en engelsktalende repræsentant fra vores lokale agent.\nTransfer til hotel til og fra lufthavn indgår ikke i rejsens grundpris, men kan tilkøbes på alle vore destinationer. Når du har bestilt transfer hos Atlantis Rejser, inkluderer den opgivne pris transfer for både ankomst og hjemrejse, med mindre andet udtrykkeligt er angivet.\nHar du bestilt en kombinationsrejse, kan der tilkomme tillæg for transfer udover transporten til og fra lufthavnen, fx mellem to forskellige hoteller eller mellem to lufthavne.\nHvis du vil høre mere eller ønsker at booke kan du ringe til os på 70 22 48 40 eller sende en mail til mail@atlantisrejser.dk\nNår du lander på en af vore destinationer, vil du blive mødt af en rejseleder eller repræsentant, som tager imod dig og sørger for, at du nemt finder vej til bussen og kommer videre til dit hotel, hvis du har tilkøbt dette.\nBemærk, at det er kun i Egypten vi har dansktalende rejseledere, men at vores repræsentanter på alle andre destinationer som minimum er engelsktalende.\nI Egypten tilbyder Atlantis Rejser to forskellige transportmuligheder, som bringer dig videre til dit hotel.\nPrivat transfer, som kører direkte til hotellet uden stop. Pris 295,- / 195,- DKK prs. Bemærk, rejser du alene, er prisen 590,- DKK\nStandard transfer, som deles med resten af de ankomne gæster i større bus med nogle stop. Pris 195,- DKK/ 100 ,-børn\nVores rejseledere står altid klar i lufthavnen til at tage imod dig på vores destinationer Sharm el Sheik, Hurghada og Luxor i Egypten.\nPå alle andre destinationer vil vor samarbejdspartnere tage i mod med et skilt i ankomst lufthavnen.\nFlight only Egypten\nVed flight only til Egypten er det også muligt at bestille bustransfer efter aftale. Bemærk, at vi kun tilbyder transfer til vores egne hoteller og ikke til en valgfri adresse på rejsemålet.\nVær opmærksom på, at transport- og ventetider til og fra hotellet varierer afhængig af rejsemål. Prisen for transport er forskellig alt efter rejsemålet.\nMyg, myrer, fluer, firben og kakerlakker, m.m. kan forekomme på rejsemål og hotelværelse uanset standard. Giv besked til rejselederen eller receptionen, som sørger for sprøjtning.\nMyg er lige så irriterende som alle andre steder, og myggemiddel kan købes på de fleste apoteker og fødevarebutikker. Kakerlakker kan vi til gengæld hidse os helt vildt op over, fordi de er så sjældne gæster på vore breddegrader. Sydpå er de ikke noget særligt, for de er ganske harmløse, og de dukker op på selv de pæneste hoteller og kan ikke tages som udtryk for speciel dårlig hygiejne. Kontakt hotellets reception, rengøringspersonale eller vores guider, så hjælper de med insektmiddel mod disse.\nSkrigende æsler, galende haner og hjemløse dyr i gaderne som hunde og katte og høns skal du ikke klappe/røre. De være smittebærere, og hvis du bliver bidt eller revet, så kontakt altid læge.\nVi håber på din forståelse for, at Atlantis Rejser ikke kan drages til ansvar eller yde erstatning for gener i forbindelse hermed.\nPå www.valutakurser.dk, kan du finde information om det enkelte lands valuta samt dagens valutakurser.\nSkal jeg have vekslet penge hjemmefra?\nDet kan være rart, at have nogle småpenge med i lommen allerede fra start, men på alle vores destinationer, fungerer det fint at hæve penge fra automater eller veksle lokalt.\nI Egypten og lokalt er det dog langt fra så udbredt som herhjemme, og specielt på Nilkrydstogt eller i Luxor kan det indimellem være en smule vanskeligt at finde en hæveautomat. Men man evt. veksle euro i veksle/ hæveautomatater ved ankomsten til Hurghada lufthavn. Regn ikke med at kunne veksle danske penge alle steder, så medbring euro eller dollars hvis du ønsker at veksle lokalt.\nBemærk man kan ikke veksle til egyptiske pund hjemmefra Danmark mere .\nHvis du tager dit Visa/Dankort med på ferien, skal du være opmærksom på:\nAt der er nogle beløbsgrænser ved brug af Visa/Dankort i udlandet:\n2.000 kroner kontanthævning om dagen\n20.000 kroner forbrug inklusiv kontanthævning inden for 30 dage\nOmregningskurser – også for MasterCard og Maestro\nMange forretninger i udlandet tilbyder at tage imod betaling i danske kroner via en såkaldt Dynamic Currency Conversion. Det betyder, at du nogle steder kan betale i danske kroner, når du betaler med dit Visa/Dankort, MasterCard eller Maestro i udlandet.\nDet er ikke ualmindeligt at der lægges gebyr på en transaktion med kreditkort eller Visa/Dankort.\nDet forventes ikke, at gæster giver drikkepenge, men ingen siger nej til en lille erkendtlighed på restauranter, til stuepigen, lokale chauffører mm. På restauranter vil der ofte fremgå en ”service charge” af regningen – det er drikkepenge, der på den måde allerede er indregnet. Hvis ikke, er 10-12% af beløbet rigeligt.\nDet er helt normalt at prutte om prisen på mange af vores destinationer og du skal ikke blive bange, hvis du pludseligt får lagt ansvaret for hele sælgerens families skæbne i din hånd. Det er en del af forhandlingen. Hvis I ender på ca. 50% af den officielle pris, har alle grund til at være glade. Man prutter dog ikke om prisen i madforretninger, stormagasiner eller mere moderne butikker.\nUtålmodighed betaler sig ikke\nEr klassisk fejl, som mange begår, er at blive for utålmodige, og det kan både ses og høres. Tag handlen som en oplevelse, smil, vær venlig og tal pænt og ordentligt. Hårde ord og skarpe toner kommer man ingen vegne med – heller ikke selv om man ikke er tilfreds med prisen. Er prisen ikke tilfredsstillende, er det helt i orden at gå. Sig pænt farvel og tak og gå videre. Der vil helt sikkert dukke andre fristende sager op.\nDer er regler, der begrænser mængden af den væske, du kan have med i din håndbagage (check-in-bagage er ikke påvirket af disse regler). Det er også muligt ligesom før at handle toldfrit efter sikkerhedskontrollen.\nDu må medbringe væsker, cremer, geler og sprayer i individuelle beholdere på maksimalt 100 ml (1 dl) i håndbagagen. Disse flasker, krukker, tuber osv. skal anbringes i en gennemsigtig 1-liters plastikpose, som uden problemer skal kunne (gen)lukkes. Det er tilladt at medbringe én (1 stk.) 1-liters plastpose for hver passager, der har billet/boardingkort.\nDesuden må du medbringe dette:\nMedicin som behøves på rejsen.\nBabymad som behøves på rejsen.\nVæske, som indgår i en speciel diæt, og som du behøver på rejsen.\nPak flydende medicin, babymad og diætmad så du let kan vise det i sikkerhedskontrollen i lufthavnen. Det behøver ikke at være i plastikposer, da babymad ikke tæller med som sodavand, saftevand og lignende.\nI sikkerhedskontrollen skal du:\nVise din plastikpose med væsker, der skal gennemlyses\nVise din flydende medicin, babymad og diætmad.\nTage evt. frakker og jakker af, da disse skal gennemlyses.\nTag en evt. bærbar pc eller andet elektronisk udstyr ud af din håndbagage, da alt skal gennemlyses separat.\nDette anses som væsker:\nVæsker omfatter væskebeholder til e-cigaretter, geléer, cremer, blandinger af flydende og faste stoffer, samt indholdet i beholdere under tryk, f.eks vand, tandpasta, hårgelé, drikkevarer, supper, saft, parfume, barberskum, spray og andre genstande af lignende konsistens.\nDu må i håndbagagen ikke medbringe beholdere med mere end 100 ml. Det er ikke tilladt at medbringe en beholder, der kan indeholde 150 ml men kun indeholder 75 ml væske. En tom beholder anses ikke for at være en væske og må gerne medbringes.\nHusk på, at sikkerhedskontrollen kan udføre stikprøvekontrol på flydende medicin, babymad og diætmad. Det betyder, at du kan blive bedt om at f.eks. vise, at din receptpligtige medicin har en etiket med dit navn på eller at smage på væsken, eller komme lidt væske på hånden.\nPak alle genstande, der kan anvendes som stikvåben, ned i den bagage, som skal checkes ind. Dette gælder også f.eks. sakse, neglefile, lommeknive og proptrækkere.\nAf sikkerhedshensyn er et stort antal genstande og væsker forbudte ombord på fly samt i bagage, som er checket ind. F.eks. komprimerede gasser, ætsende og brændbare genstande, maling, fyrværkeri, gifte og substanser, der indeholder bakterier eller virus.\nPå rejser til Egypten er det desuden ikke tilladt at medbringe dronekameraer.\nElektroniske apparater, som indeholder radiosendere, skal være slukket ombord på flyet. Apparater, som ikke indeholder radiosendere, må kun være tændt, når skiltet “fasten seatbelt” er slukket. Er du i tvivl om, hvilke apparater som indeholder radiosendere, spørg kabinepersonalet.\nDet er altid flyselskabernes individuelle regler for, hvor meget håndbagage du må medbringe, der er gældende. Følg bagageinfo-linket, som i bookingsystemet vises i oversigten, ud for dit valgte fly. I nogle tilfælde angiver flyselskaberne kun information om håndbagage på flybilletten.\nNår du flyver, skal følgende pakkes som håndbagage: Penge og andre værdifulde papirer/genstande, værdifulde dokumenter, smykker, genstande af guld, sølv eller platin samt perler og ædelstene, ure, computere, mobiltelefoner, nøgler og kameraer, tændstikker, lightere og e-cigaretter, medicin, flasker og andre skrøbelige genstande og madvarer.\nE-cigaretter er ikke tilladt i den check-in-bagage ombord på flyet. Ønsker du at medbringe e-cigaret(ter) på rejsen, skal den/de i stedet opbevares i håndbagagen.\nVandpiber og lignende souvenirs skal pakkes i bagagen – ikke i håndbagagen. Vi gør opmærksom på, at flyselskabet ikke erstatter værdigenstande i forbindelse med bortkomst eller beskadigelse.\nBagage, som checkes ind, skal være pakket forsvarligt af hensyn til håndteringen i lufthavnen samt under transporten i flyets lastrum.\nBarnevogne bliver let beskadigede og skal derfor emballeres for at kunne tåle transporten. Afmonter evt. hjul og andet, som let bliver beskadiget. Det er muligt at købe specielle barnevognsposer i lufthavnen.\nLæs for god ordens skyld din forsikringspolice omkring skadet eller bortkommet bagage, da flyselskabets erstatningsansvar er begrænset.\nDe helt små paraplyklapvogne kan du oftest tage med helt op til indgangen til flyet, hvor du afleverer den til personalet om bord. Du får den igen ved ankomst. En større klapvogn eller barnevogn skal checkes ind som almindelig bagage, og afleveres ved ”Stor bagage/Odd size luggage”. Oftest koster det ingenting at checke den ind.\nVi anbefaler vores gæster, der rejser med klapvogn/barnevogn, at anvende Airshells eller lignende, for at mindske risikoen for skader på klapvogn eller barnevogn.\nBemærk at det hos mange flyselskaber er et krav at anvende Airshells eller lignende, for at kunne kræve erstatning ved en eventuel skade. Airshells koster fra 199 DKK for første uge/enkelt vej og 79 DKK for efterfølgende uger og kan bookes på Airshells hjemmeside.\nSpecial bagage herunder golfbag og andet sportsudstyr\nHvis du ønsker at medbringe special bagage på din rejse, henviser vi til det enkelte flyselskabs hjemmeside, hvor du kan finder information om special bagage, herunder vægt og størrelse.\nSkadet/bortkommet bagage (PIR)\nFor at du kan få erstatning, hvis din bagage ved ankomst er skadet eller bortkommet, skal du anmelde dette med det samme i lufthavnen og få udstedt en PIR-rapport. Det er meget vigtigt, at dette gøres, før du forlader ankomsthallen, da det ikke er muligt at få lavet rapporten efterfølgende. Uden PIR-rapport kan du ikke rejse krav om erstatning.\nDu vil blive informeret om enhver kendt forsinkelse eller skade på din bagage. Bortkommet bagage vil normalt blive lokaliseret inden for 24 timer eller mindre.\nFor information om andre spørgsmål vedrørende bagageservice kontakt venligst ankomstservice i lufthavnen.\nEnkelte af vores flyselskaber tilbyder gratis wifi ombord på flyet. Du skal dog være opmærksom på, at dimensioneringen af disse wifi-installationer ofte ikke er overvældende, og du skal ikke forvente at kunne streame film mv. Forbindelserne kan specielt være besværlige i perioder med mange gæster ombord.\nDu skal også være opmærksom på, at åbne wifi-systemer kan udgøre en risiko for, at din pc/tablet/mobil kan blive inficeret med virus og sprede malware. Hvis ikke du har taget forholdsregler med antivirus- og firewall-programmer, kan uvedkommende få adgang til dine personlige data og profiler.\nPå vore charterfly til Egypten kan du mod betaling selv vælge sæde på flyet. Det vil fremgå under din bestilling af rejsen, hvis det er en mulighed. Du er garanteret en plads i den del af flyet, hvor du har valgt sæde. Det betyder, at du ikke kan være sikker på præcis plads 5A men en plads i samme sektion. Har du bestilt plads ved siden af en eller flere medrejsende, vil I naturligvis blive placeret sammen. Har du bestilt en plads med ekstra benplads, vil du blive placeret på den række, du har valgt, men ikke nødvendigvis det valgte sæde.\nHvis du vælger ikke at betale for en bestemt plads, vil du blive placeret på et tilfældigt sæde. Det betyder, at du ikke nødvendigvis er garanteret at sidde sammen med en eventuel medrejsende.\nLæs under Flyselskaberne om dine muligheder for at vælge sæde.\nEt spædbarn indtil 2 år skal altid ledsages af en voksen på hele rejsen af sikkerhedsmæssige årsager. Der skal med andre ord altid være én voksen per spædbarn, og der kan ikke dispenseres fra denne regel. Man kan ikke rejse med 1 voksen og 2 babyer.\nBemærk, alle fly har forskellige foruddefinerede sæder, hvor det kun er muligt at sidde med et spædbarn. Dette skyldes bl.a., at der ved disse sæder skal være ekstra sikkerhedsudstyr.\nFlyforsinkelser opstår heldigvis sjældent, og selv om alle parter gør deres bedste for at minimere forsinkelsen så meget som muligt, kan vi aldrig forudsige, hvor lang tid en flyreparation tager, eller hvor længe dårligt vejr kan vare.\nSom dansk rejsearrangør opererer Rejs med Bonus i henhold til Lov om Pakkerejser, og i forbindelse med evt. flyforsinkelse følger vi reglerne fra Pakkerejse-Ankenævnet, som du kan læse mere om her.\nØnsker du at søge økonomisk kompensation for flyforsinkelse i henhold til EU-forordning 261/2004 om Denied Boarding, skal du først kontakte flyselskabet direkte. Denne EU-forordning omhandler flyselskaber og dets passagerer, og Rejs med Bonus er som rejsearrangør ikke part i sagen. Ønsker du at vide mere om erstatning i henhold til EU-forordningen, kan du kontakte Trafikstyrelsen eller flyselskabet direkte.\nHar du i forbindelse med din ferie reserveret tilslutningsfly eller anden transport igennem anden rejsearrangør end Rejs med Bonus, så bemærk venligst, at vi ikke kan holdes ansvarlige for evt. udgifter som mistet transport, parkering, hundepasning eller lignende, hvis du har arrangeret dette på egen hånd. Dette gælder fx både evt. flyforsinkelser eller -aflysning. Det er derfor en god idé at reservere en billet eller lave en aftale, som kan ændres.\nVi anbefaler, at du er i lufthavnen senest 2 timer før afrejsen. Check-in-skranken lukker én time før afrejse. Det er dit ansvar som rejsende at møde op ved gaten i god tid før ombordstigning, så husk at tage evt. kø/ventetid i sikkerhedskontrol og paskontrol med i betragtning.\nBemærk venligst, at det er flyselskabets handlingselskab i lufthavnen, der har det fulde ansvar for check-in og placering af gæsterne i flyet. Derfor kan ingen rejseselskaber på forhånd garantere, at rejsende på samme rejsebevis kommer til at sidde sammen i flyet. I langt de fleste tilfælde er alt okay, men ønsker du at være helt sikker, kan du evt. tilkøbe seating hos flyselskabet, hvis denne mulighed er til stede på din afgang.\nHusk dog, at det altid er flyets kaptajn, der har det sidste ord. Tilkøber du siddeplads ved nødudgangen men har begge arme i gips, kan du i en nødsituation ikke hjælpe til med at åbne døren. Derfor kan kabinepersonalet bede dig overlade pladsen til en anden, selv om du har betalt for den.\nOm det er muligt at foretage check-in on-line før afrejse afhænger af det enkelte flyselskabs aftale med lufthavnens handlingselskab. Du kan læse mere om dine muligheder her med afrejse fra:\nHar du reduceret mobilitet, og har du brug for assistance i lufthavnen, kan du læse mere om de mange muligheder på hjemmesiderne for:\nØnsker du assistance i lufthavnen på din ferie til Egypten, kan du via din rejsebestilling tilføje assistance i lufthavn og/eller på fly. Du kan også efterbestille på tlf. 7022 4840 eller mail@atlantisrejser.dk\nAtlantis Rejser prioriterer sikker og behagelig flytransport. Når du rejser med os, begynder ferien derfor allerede, når du stiger om bord på flyet.\nVi benytter mange forskellige flyselskaber fra flere forskellige lande, og derfor kan vi ikke garantere, at der er dansktalende personale på flyet. Nævnte flyselskaber på rutebasis længere nede, er blot nogle få af mange mulige, alt efter valg af afrejsedato og destination.\nBemærk at flyruten kan variere alt efter sæson på vor charterfly til Egypten, dvs. der kan godt være et stop den ene vej i lavsæsonen, fra maj til slut juni og igen fra midt august til midt oktober. Fra uge 42 er der igen direkte fly.\nDanish Air Transport, i daglig tale kaldet DAT, er et dansk flyselskab grundlagt i 1989. DAT flyver med fly af typen Airbus A320.\nSædevalg t/r koster fra kr. 200 til 500 for voksne og halv pris for børn til og med 11 år.\nEkstra benplads t/r på forreste række eller ved nødudgang koster kr. 4-500 for voksne. Valg af andre sæder koster kr. 200 t/r. Bemærk, at af sikkerhedsmæssige årsager kan fysisk hæmmede personer og børn under 12 år ikke sidde på disse pladser.\nEt måltid mad ombord koster t/r kr. 175 for voksne og kr. 145 for børn til og med 11 år. Du kan vælge mellem flere typer mad fx laktosefri, glutenfri, vegetar – disse koster kr. 290 for voksne og kr. 220 for børn.\nCheck-in skal foretages ved den pågældende skranke. Det er ikke muligt at foretage check-in online i forbindelse med afgange fra Københavns Lufthavn; online check-in er dog muligt for afgange fra Billund Lufthavn.\nNår du flyver med DAT, må du medbringe 1 x 20 kg check-in-bagage og 5 kg i håndbagage.\nBørn under 2 år kan frit medbringe 5 kg håndbagage.\nDu kan tilkøbe ovenstående ekstrabagage eller -udstyr her. Bemærk venligst, at tilkøb først kan foretages når der er ca. en måned til afrejse.\n5 kg ekstra bagage: DKK 375,- per person per vej\n10 kg ekstra bagage: DKK 700,- per person per vej\nGolfudstyr (max 15 kg): DKK 600,- per person tur/retur\nDykkerudstyr (max 30 kg): DKK 700,- per person tur/retur\nFlyver du med DAT, kan du forudbestille toldfrie varer til både ud- og hjemrejsen her. Bemærk, tax-free skal bestilles mindst 6 dage før afgang.\nAtlantis Rejser er ikke ansvarlig for salg om bord af mad og drikkevarer samt toldfrie varer om bord på flyet, lige som funktionalitet, service og salg udbudt direkte til gæsterne af handlingselskab/flyselskab ligger uden for vores ansvar.\nAir Cairo er et velrenomeret flyselskab grundlagt i 2003. Air Cairo er en del af Egypt Air-gruppen, som er mangeårigt medlem af Star Alliance sammen med bl.a. SAS, Singapore Airlines og KLM. Air Cairo Charter benytter Airbus inklusive den nyeste flytype Airbus A320 neo.\nDu kan forudbestille mad ombord. Et måltid mad ombord koster t/r kr. 175 for voksne og kr. 145 for børn til og med 11 år. Drikkevarer/softdrinks kan tilkøbes ombord. Bemærk venligst, at der ikke serveres alkohol ombord, men du er velkommen til selv at medbringe dette, hvis du ønsker det.\nKreditkort kan ikke benyttes ombord, men du kan betale med US-dollars, euro, egyptiske pund og danske kroner.\nNår du flyver med Air Cairo, må du medbringe i alt 20 kg check-in-bagage og 5 kg i håndbagage, totalt 25 kg pr. person. Børn under 2 år må medbringe 10 kg check-in-bagage.\nEkstra bagage/special bagage: Ekstraudstyr skal bestilles og betales direkte til flyselskabet i lufthavnen på afrejsedagen.\nSportsudstyr (max 23 kg) koster 65 euro pr. vej pr person. og ekstra bagage koster 10 euro pr. kg.\nDu kan flyve med Air Cairo uden lægeerklæring frem til graviditetsuge 36. Efter graviditetsuge 36 kræves lægeerklæring, og denne skal også dække hjemrejsetidspunktet. En lægeerklæring skal også præsenteres ved evt. kendte komplikationer, og hvis man venter mere end et barn og skal flyve efter graviditetsuge 32.\nTax-free /Toldfrit salg\nDet er ikke muligt at forudbestille toldfrie varer, og der er kun et begrænset udvalg ombord. Vi anbefaler, at du køber toldfrit i lufthavnen på udrejsen eller i lufthavnen på hjemrejsen.\nAtlantis Rejser er ikke ansvarlig for salg af mad og drikkevarer samt toldfrie varer om bord på flyet, lige som funktionalitet, service og salg udbudt direkte til gæsterne af handlingselskab/flyselskab ligger uden for vores ansvar.\nEgypt Air Charter\nEgypt Air er et velrenomeret flyselskab, der blev grundlagt allerede i 1932. Egypt Air er mangeårigt medlem af Star Alliance som rutefly og har mere end 70 destinationer på programmet. I charter-afdelingen har Atlantis indgået aftale om flytypen Airbus A220-300.\nDer er gratis Wi-Fi ombord og desuden USB-stik til hvert sæde, så du ikke løber tør for strøm undervejs.\nSædevalg t/r koster kr. 160 pr. person t/r for almindeligt sæde. Pladser med ekstra benplads koster 4-500 kr. pr. person t/r.\nBemærk, at af sikkerhedsmæssige årsager kan fysisk hæmmede personer og børn under 12 år ikke sidde på disse pladser.\nDu kan forudbestille mad ombord. Et måltid mad ombord koster t/r kr. 175 for voksne og kr. 145 for børn til og med 11 år. Du kan vælge mellem flere typer mad fx laktosefri, glutenfri, vegetar – disse koster kr. 290 for voksne og kr. 220 for børn. Drikkevarer kan tilkøbes ombord.\nBemærk, kreditkort kan ikke benyttes ombord, men du kan betale med US-dollars, euro, egyptiske pund og danske kroner.\nNår du flyver med Egypt, må du medbringe 1 x 20 kg check-in-bagage og 5 kg i håndbagage, totalt 25 kg pr. person. Børn under 2 år må medbringe 10 kg check-in-bagage.\nSportsudstyr (max 30 kg) koster 50 euro pr. vej pr person. og ekstra bagage koster 8 euro pr. kg.\nDu kan flyve med Egypt Air uden lægeerklæring frem til graviditetsuge 36. Efter graviditetsuge 36 kræves lægeerklæring, og denne skal også dække hjemrejsetidspunktet. En lægeerklæring skal også præsenteres ved evt. kendte komplikationer, og hvis man venter mere end et barn og skal flyve efter graviditetsuge 32.\nDet er ikke muligt at forudbestille toldfrie varer med Egypt Air. Der er kun et begrænset udvalg ombord. Vi anbefaler, at du køber toldfrit i lufthavnen på udrejsen eller i lufthavnen på hjemrejsen.\nEmirates er et flyselskab grundlagt i 1985, med hovedsæde i Dubai, Emiraterne. Emirates Airlines benytter normalt flytypen Airbus A380 fra Købehavn – bedre kendt som verdens største passagerfly, kan dog ændres.\nCa. 24 timer før afgang har du mulighed for online på www.emirates.com, at vælge et sæde på den aktuelle afgang, og dette er som hovedregel uden beregning. Du skal benytte dit Airline referencenummer.\nAlle flyrejser inkluderer mad, snacks og drikkevarer uden beregning.\nNår du flyver med Emirates, må du medbringe 30 kg check-in-bagage og 7 kg i håndbagage.\nDet er muligt at tilkøbe ekstra bagage på selskabets hjemmeside.\nDet er ikke muligt at forudbestille toldfrie varer, når du rejser med rutefly.\nQatar Airways har hovedsæde i Qatar og blev grundlagt i 1993. Qatar Airways flyver til et utal af forskellige destinationer i hele verden og har et par gange vundet titlen som verdens bedste flyselskab. Qatar Airways benytter flytypen Boeing 777 fra Købehavn og har i øvrigt alt fra Boeing 747 til Airbus A380.\nCa. 24 timer før afgang har du mulighed for online på www.qatarairways.com, at vælge et sæde på den aktuelle afgang, og dette er som hovedregel uden beregning. Du skal benytte dit Airline referencenummer.\nNår du flyver med Qatar Airways, må du medbringe 30 kg check-in-bagage og 7 kg i håndbagage.\nDet er muligt at tilkøbe ekstra bagage på flyselskabets hjemmeside.\nSingapore Airlines har hovedsæde i Singapore og har eksisteret siden 1972. Selskabet betragtes af mange som et af verdens bedste og har da også vundet en lang række priser,bl.a. Airline of the Year en del gange. Singapore Airlines benytter en Boeing 777 på ruten Købehavn-Singapore og har i øvrigt alt fra Boeing 777 til Airbus A380.\nCa. 24 før afgang har du mulighed for online på www.singaporeairlines.com, at vælge et sæde på den aktuelle afgang, og dette er som hovedregel uden beregning. Du skal benytte dit Airline referencenummer.\nAlle flyrejser direkte til Singapore inkluderer mad, snacks og drikkevarer uden beregning.\nNår du flyver med Singapore Airlines, må du medbringe 30 kg check-in-bagage og 7 kg i håndbagage.\nThai Airways er et thailandsk flyselskab grundlagt i 1991 med det primære fokusområde at blive det bedste flyselskab, der flyver til og fra Thailand. Thai Airways benytter flytypen Boeing 777 fra Købehavn og har i øvrigt alt fra en Boeing 737 til en Airbus A380.\nCa. 24 før afgang har du mulighed for online på www.thaiairways.com, at vælge et sæde på den aktuelle afgang, og dette er som hovedregel uden beregning. Du skal benytte dit Airline referencenummer.\nAlle flyrejser direkte til Bankok inkluderer mad, snacks og drikkevarer uden beregning.\nNår du flyver med Thai Airways, må du medbringe 30 kg check-in-bagage og 7 kg i håndbagage.\nTaxfree og Toldfrit salg\nDu har mulighed for at forudbestille toldfrie varer inden afrejse på vor charterfly til Egypten med danske charterflyselskaber.\nPriserne er oftest billigere end i lufthavnen, og du kan også vælge, om du vil have varerne udleveret på enten udrejsen eller hjemrejsen – eller varer til levering begge veje. Så slipper du for at bære rundt på de varer, som du først skal bruge, når du er kommet hjem igen.\nAtlantis Rejser påtager sig intet ansvar for flyselskabernes salg af toldfrie varer, og Atlantis Rejser fremsender ikke kataloger med flyselskabernes toldfrie salg.\nBestilling af toldfrie varer kan bestilles via “Min rejse” og www.holidaytaxfree.dk. Fysisk katalog sendes direkte fra leverandøren, hvis man har accepteret vilkårene.\nHar du spørgsmål til din ordre eller ønsker du at bestille dine toldfrie varer via telefon, skal du kontakte Holiday Taxfree. tlf. 80 88 50 20\nHoliday Taxfree’s åbningstider:\nHverdage 09.00 – 17.00\nRejser med rutefly (fleksible datoer)\nToldfri indførsel af varer til Danmark\nRegler for indførsel af varer til Danmark. Se SKATs hjemmeside.\nFlymaden er sædvanligvis ikke inkluderet i rejsens pris på vores charterfly eller rutefly på strækninger inden for Europa.\nØnsker du mad på charterflyet, kan dette tilkøbes under din rejsebestilling. Når du har bestilt det, får du mad på både ud og hjemrejse. Det er ikke muligt at bestille mad til børn under 2 år, men du vil altid have mulighed for at medbringe eksempelvis et glas babymad eller lignende mad til dit barn. Ofte vil du også have mulighed for at få lunet en sutteflaske om bord.\nRejser du til en anden destination end Egypten, beder vi dig henvende dig til det flyselskab din rejse er booket med, for yderligere information om køb af mad på flyet. På eks. Emirates Airlines og Qatar Airways er mad og drikkevarer inkluderet.\nVi anbefaler, at du tegner en privat rejseforsikring, som dækker dig på rejsen.\nHvis du kommer til skade eller bliver syg på rejsen, dækker den danske sygesikring ikke din transport hjem.\nDu får ikke dækket udgifter til lægebehandling uden for EU.\nDer er derfor mange gode grunde til at være på den sikre side, når du rejser i udlandet.\nDu skal have et Sundhedskort med dansk bopæl og CPR-nummer for at kunne tegne en dansk rejseforsikring. Bor du på Grønland eller Færøerne eller i Sverige, beder vi dig kontakte Coop Rejseforsikring.\nCoop Rejseforsikring – din dækning på ferien\nHar du ikke allerede en rejseforsikring, anbefaler vi, at du undersøger en Coop Rejseforsikring nærmere.\nMed Coop Rejseforsikring i bagagen får du en god, bred dækning af alle i din husstand – året rundt – også når I rejser hver for sig. Er uheldet ude, kan I anmelde det online hurtigt og nemt. Vores dansktalende alarmcentral sidder altid klar, hvis en af jer fx bliver syg eller kommer til skade. Hvis det bliver nødvendigt, dækker vi også hjemtransport til Danmark.\nFordele ved at vælge Coop Rejseforsikring:\nDækker alle årets rejser i Europa eller hele verden – du vælger selv\nGaranteret rejsehjælp 24/7 – fx hvis du bliver syg eller kommer til skade\nAlle i din husstand er dækket – også når I ikke rejser sammen\nFå en pris på Coop Rejseforsikring\nRing til os på 70 202 202\nLæs meget mere om Coop Rejseforsikring her.\nOptjen masser af bonus\nFast bonus: 1% af betalingen sender vi videre til din medlemskonto hver måned.\nDu er altid velkommen til at kontakte os, hvis du har spørgsmål til evt. vaccinationer og dit rejsemål. Vi følger anbefalingerne fra Statens Seruminstitut og Danske Lægers Vaccinations Service (DLVS) om vaccinationer til alle vores destinationer. Vi anbefaler desuden at kontakte egen læge for yderligere information om vaccinationer. Rejsende i dag anbefales altid vaccination mod difteri/stivkrampe samt Hepatitis A, stort set lige meget hvor man skal hen.\nNår du rejser med Atlantis Rejser får du 10 % rabat på vaccinationer hos Danske Lægers Vaccinations Service. På deres hjemmeside kan du bestille tid og få yderligere vejledning om vaccinationer.\nNår du rejser til et andet land, har du selv ansvaret for på landets ambassade/repræsentation i Danmark at undersøge, hvilke regler der gælder for at medbringe medicin til eget forbrug til det pågældende land. Særligt medicin med euforiserende (narkotiske) stoffer er der opmærksomhed på pga. stoffernes misbrugspotentiale. Det betyder, at du ikke frit kan rejse med medicin med euforiserende stoffer. Hvis du er i tvivl om din medicin indeholder euforiserende stoffer, kan du spørge på apoteket eller hos din læge.\nDanmark har tilsluttet sig Schengen-konventionen. Det betyder, at der for rejser inden for EU som fx til Grækenland og Spanien (inkl. De kanariske Øer) er mulighed for at få udstedt en Schengen-attest for medicin med euforiserende stoffer til eget brug i en mængde svarende til rejsens længde, dog maksimalt 30 dage. Attesten udstedes på apoteket og er gratis. Du skal medbringe dit pas for at få en attest. Og du skal medbringe den originale attest på rejsen (en kopi er normalt ikke nok).\nDer behøves ingen attest til fx astmamedicin, gigtmedicin, hjertemedicin, hormoner, infektionsmedicin mm. Spørg din læge eller på apoteket, om der kræves attest til din medicin.\nRejser uden for Schengen\nSkal du rejse til fx Thailand, Tyrkiet eller Egypten – altså et land uden for Schengen-samarbejdet, skal du rette henvendelse til landets ambassade/repræsentation i Danmark for at få oplyst, hvorledes du skal forholde dig, og hvilken dokumentation du eventuelt skal medbringe.\nTilkendegiver ambassaden, at en attest er relevant dokumentation, kan apoteket eller egen læge udstede en medicinattest. Det er helt frivilligt, om den enkelte apoteker ønsker at udstede denne medicinattest, og apoteket fastsætter selv gebyret for dette. Din egen læge kan også mod et evt. gebyr udstede en sådan medicinattest.\nMedicinattesten skal være udfærdiget på engelsk senest to uger før afrejse og som regel som minimum beskrive:\nden behandling som medicinen er udskrevet til\nden daglige dosis, der er ordineret.\nmængden af medbragt medicin højst svarende til rejsens længde.\nHvis du medbringer kanyler og sprøjter i kufferten eller receptpligtig medicin, er det en god idé at bede din læge om at skrive en seddel, der på engelsk forklarer eventuelle tvivlende toldere, at du medbringer remedierne på hans anbefaling. Det kan være, du skal medbringe medicin, der skal indsprøjtes under huden eller i blodet.\nLægens brev kan udformes som en ‘To whom it may concern’-erklæring, hvor lægen forklarer, at han har sat dig i behandling med medicinen, eller at dine medbragte kanyler og sprøjter har et formål. Det er en fordel, hvis lægemiddelstofnavn og den ordinerede dosis på engelsk er anført.\nDu bør inden rejsen kontakte rejselandets ambassade for at få oplyst, hvad du må medbringe af medicin, og hvilken dokumentation det i så fald kræver.\nDer er grænser for, hvad du afgiftsfrit må have med tilbage til Danmark efter endt ferie i udlandet.\nGrænserne varierer alt efter, om du vender hjem efter ophold inden for EU eller uden for EU. På SKATs hjemmeside kan du læse mere om toldreglerne for netop din rejse.\nKort fortalt: Du må som privatperson ikke indføre levende planter og planteprodukter (frugt, frø mv.) til Danmark/EU. Dette gælder alt fra orkideer købt i Thailand til ørkenroser/Jerikoroser købt i Egypten.\nDet er altså ikke længere er muligt at have en plante, en buket blomster eller lidt frugt i bagagen, når du ankommer til EU fra et land udenfor EU uden at disse følges af et plantesundhedscertifikat.\nHvis du medbringer “planter til plantning herunder visse typer af frø til udsæd” skal disse anmeldes til import og kontrolleres af Landbrugsstyrelsen.\nNår du som privatperson indfører planter til Danmark/EU, skal du overholde to forskellige regelsæt: Dels Washingtonkonventionen (officielt kaldet CITES) og dels Plantesundhedsbestemmelserne, som skal forhindre, at farlige plantesygdomme og skadedyr bliver indført til Danmark. Dette gør det desværre lidt kompliceret at indføre levende planter til Danmark fra lande uden for EU.\nGenerelt set kan du gå ud fra, at for alle levende planter gælder det, at der er krav om plantesundhedscertifikat. Dette krav gælder også for privatpersoner. Privatpersoner er imidlertid fritaget fra krav om importkontrol af de fleste planteprodukter. Kun hvis private rejsende medbringer planter til plantning (levende planter), skal varen forhåndsanmeldes til og importkontrolleres af Landbrugsstyrelsen.\nDu kan læse meget mere om konventionerne og importregler for private på Miljø- og Fødevareministeriets hjemmeside.\nPå grund af risikoen for, at der føres sygdomme ind i Den Europæiske Union (EU), gælder der strenge regler for indførsel af visse animalske produkter til EU. Alle animalske produkter, der ikke overholder disse regler, skal afleveres ved ankomsten til EU til officiel bortskaffelse. Hvis man ikke deklarerer sådanne varer, kan der pålægges en bøde eller iværksættes retsforfølgelse.\nI forbindelse med EU Forordning 206/2009 skal vi som rejsebureau videregive til de af vores gæster, der rejser uden for EU, en detaljeret oversigt over, hvilke produkter, der er omfattet. Denne oversigt er angivet i forordningens bilag IV, som du kan se her.\nDu kan nemt betale din rejse via vores hjemmeside, under “Min rejse”, men du er også meget velkommen til at besøge os på vores nye kontor ved Parken på Per Henrik Lings Allé 4, 2100 København Ø.\nDet er gebyrfrit at betale med Dankort og kreditkort udstedt inden for EU. Hvis du betaler med et Visakort eller MasterCard udstedt uden for Europa, tillægges et gebyr fra 2,6%. Ved brug af American Express tillægges et gebyr fra 2,9%.\nDu har også mulighed for at betale med indbetalingskort (FI) via din netbank. FI-nummeret er unikt for din booking og du finder nummeret under “Betaling” på dit rejsebevis.\nDu har også mulighed for, at overføre pengene til vor bankkonto. Du finder vores kontodetaljer nederst på siden her. Husk venligst at påføre billetnummer.\nBetalingsbetingelser charterrejse (Egypten)\nVed bestilling af rejse med mere end 35 dage til afrejse betales et depositum på minimum 1.500 kr. per person senest tre dage efter modtagelsen af billet. Restbeløbet skal indbetales senest 35 dage før afrejse.\nVed bestilling af rejse mindre end 35 dage til afgang forfalder betaling med det samme. Ved indbetaling bekræfter du at have læst og accepteret vores rejsebetingelser.\nBetalingsbetingelser ved rejse med rutefly (alle andre destinationer)\nVed rejse med rutefly skal hele rejsen betales ved bestillingen. Betaling skal foregå enten kontant eller ved onlinebetaling. Det er ikke muligt at betale med check eller girokort. Ved betaling bekræfter du at have læst og accepteret vores rejsebetingelser.\nAlle rejser, der ikke betales rettidigt, annulleres uden yderligere varsel.\nSåfremt du skal have refunderet en betaling, anvender vi altid den samme betalingsmetode, som rejsen er betalt med. Hvis du har betalt din rejse med kreditkort, refunderer vi således automatisk til det anvendte kreditkort. Er rejsen helt eller delvist betalt med tilgodehavendebevis/gavekort, udsteder vi et nyt tilgodehavendebevis/gavekort på det pågældende beløb. Har du betalt din rejse via bankoverførsel eller indbetalingskort (FI), skal du sende os dine kontooplysninger pr. e-mail til mail@atlantisrejser.dk. Så refunderer vi din betaling til din bankkonto.\nVi bestræber os altid på at refundere din betaling så hurtigt som muligt, og alle refunderinger gennemføres normalt inden for 14 dage fra ekspeditionsdato.\nOvenstående betalingsbetingelser er fra vores Rejsebetingelser. Hvis der er uoverensstemmelse mellem denne tekst og vores Rejsebetingelser, er vores Rejsebetingelser gældende.\nForsikringen dækker, hvis du eller en i din nærmeste familie bliver akut alvorligt syg, kommer alvorligt til skade eller dør. Den dækker også, hvis du bliver skilt, afskediget eller skal til reeksamen.\nI nogle situationer dækker afbestillingsforsikringen også din rejse, hvis du skulle afsted med nogen, der ikke er en del af din husstand, og de bliver nødt til at afbestille.\nLæs meget mere om Afbestilling på Coop Forsikringer.\nRejsens fulde indbetalte beløb refunderet til dig ved dødsfald i nærmeste familie (bortset fra præmien for afbestillingsbeskyttelsen).\nNærmeste familie betegnes som: forældre, søskende, børn, samlevende eller ægtefælle.\nVigtigt at vide om Afbestillingsforsikringen:\nAfbestillingsforsikringen skal være købt og betalt ved bestilling af den rejse, som afbestillingsforsikringen skal omfatte eller senest ved indbetaling af rejsens depositum. Den kan ikke tilkøbes efterfølgende.\nØnsker du af afbestille en rejse?\nDu kan anmelde til os på Min side eller ved at ringe til Rejseskade på 70 202 202. Vi skal bruge følgende fra dig:\nOriginalt rejsebevis og dokumentation for rejsens udgifter\nBekræftelse på, at du har afbestilt rejsen – med angivelse af det beløb, du vil have refunderet\nNogle gange har vi brug for mere – fx en attest fra din læge, der bekræfter, at du er syg eller kommet til skade og derfor ikke kan rejse. Det giver vi dig i så fald besked om.\nPriserne er dynamiske og afspejler udbud og efterspørgsel og kan ændre sig. Når du søger på en rejse på vores hjemmeside, vil du altid få oplyst den aktuelle pris, og du vil straks kunne bestille til denne pris.\nHvis du derimod venter med at bestille, skal du være opmærksom på, at prisen kan have ændret sig fra din oprindelige søgning og til bestillingstidspunktet.\nDet vil være den nye pris, som er gældende.\nVores hoteller i udlandet er bygget og godkendt efter lokale standarder og kan derfor sjældent sammenlignes med danske forhold og krav. Adgang til alle hotellets faciliteter kan ikke garanteres – typisk pga. niveauforskelle i terrænet, mange trapper og manglende elevatorer. Husk at gøre os opmærksom på dit handicap, når du bestiller rejsen, så vi kan hjælpe dig bedst muligt med valg af hotel.